text:
Cai
Cai ngarupakeun hiji sanyawa kimiawi jeung molekul polar nu cair dina temperatur jeung tekenan baku (standard temperature and pressure, STP). Cai mibanda rumus kimiawi H2O, nu hartina hiji molekul cai diwangun ku dua atom hidrogén jeung hiji atom oksigén. Cai bisa dipanggihan di ampir sakabéh tempat di Marcapada sarta dipikabutuh ku sadaya nu hirup. Kira 70% beungeut Marcapada katutupan ku cai. Cai geus kapanggih aya di sababaraha banda di tatasurya jeung di saluareunana dina rupa és. Pentingna cai pikeun kahirupan terestrial geus ngagiring kana panyangka yén ayana dina wujud cair di mana waé sagigireun di Marcapada ieu bisa nyadiakeun habitat nu ngadukung pikeun kahirupan ékstraterestrial.
Daptar eusi
- 1 Ihtisar
- 2 Awak cai
- 3 Sipat bipolar cai
- 4 Cai salaku pangleyur
- 5 Kohési jeung tegangan permukaan
- 6 Konduktivitas
- 7 Éléktrolisis
- 8 Réaktivitas
- 9 Ngamurnikeun cai
- 10 Miceunan cai
- 11 Mitologi
- 12 Ajén cai dina agama
- 13 Dihidrogén monoksida
- 14 Hukum jeung ngokolakeun cai
- 15 Kaén jeung pakéan
- 16 Rujukan
- 17 Tempo ogé
- 18 Tumbu kaluar
Ihtisar[édit | sunting sumber]
Wujud padet cai dikenal salaku és; wujud gasna katelah uap cai (atawa steam). Unit temperatur (tadina darajat Celsius, ayeuna Kélvin) ditangtukeun dina kontéks titik tripel cai, 273.16 K (0.01 °C) jeung 611.2 Pa, temperatur jeung tekenan nalika cai padet, cair, jeung gas araya dina kaayaan kasatimbangan. Cai mintonkeun sababaraha paripolah nu anéh pisan, kaasup kabentukna padetan cai nonkristalin (glassy) vitreous ice.
Dina hawa luhureun 647 K jeung tekenan luhureun 22.064 MPa, sakumpulan molekul cai ngalaman hiji kaayaan superkritis, dimana guruntulan kawas-cairan ngambang di antara fase kawas-uap.
Awak cai[édit | sunting sumber]
Awak cai bisa mangrupa sagara, laut, situ, walungan, curug, kanal, balong, jeung sajabana. Tempo sumberdaya cai pikeun béja ngeunaan asupan cai bersih. Tempo ogé: cilaut, fresh water, jeung underwater.
Kandungan cai di Marcapada kira (jumlah asupan cai sadunya) aya 1,360,000,000 km³ (326,000,000 mil³) nu kabagi mangrupa:
- 1,320,000,000 km³ (316,900,000 mil³ atawa 97.2%) di sagara
- 25,000,000 km³ (6,000,000 mil³ atawa 1.8%) salaku glasir jeung és
- 13,000,000 km³ (3,000,000 mile³ atawa 0.9%) citaneuh.
- 250,000 km³ (60,000 mil³ atawa 0.02%) di situ, laut darat, jeung walungan
- 13,000 km³ (3,100 mil³ atawa 0.001%) uap cai atmosfir dina sakali mangsa tinangtu.
Sipat bipolar cai[édit | sunting sumber]
Hiji ciri penting cai nyaéta sipat polarna.
Cai salaku pangleyur[édit | sunting sumber]
Cai ogé ngarupakeun hiji pangleyur nu hadé alatan polaritasna. Sipat pangleyur cai kacida pentingna dina biologi, sabab loba réaksi biokimiawi anu ngan bisa lumangsung dina kaayaan leyuran cai (kayaning réaksi dina sitoplasma jeung na getih). Cai ogé dipaké dina angkutan molekul biologis.
Nalika sanyawa ionik atawa polar asup kana cai, mangka bakal dikurilingan ku molekul cai. Ukuran molekul cai nu cukup leutik ngamungkinkeun molekul-molekul cai nyulusup sabudeureun hiji molekul solute. The partially negative dipoles of the water are attracted to positively charged components of the solute, and vice versa for the positive dipoles.
Sacara ngaluas, bahan-bahan ion jeung polar siga asam, alkohol, jeung garam téh gampang leyur dina cai. Sabalikna, bahan-bahan nonpolar siga lemak jeung minyak mah henteu. Molekul-molekul nonpolar cicing babarengan dina cai kusabab molekul cai gaduh tanaga nu leuwih kuat pikeun ngiket hiji jeung nu séjénna daripada ngiketan jeung molekul nonpolar liwat iketan van der Waals.
Hiji conto bahan ion nu bisa leyur téh garam dapur; natrium klorida, NaCl, dibagi kana Na+ katoda jeung Cl- anoda, masing-masing dikurilingan ku molekul-molekul cai. Jadina ion-ion ieu bisa gampang diubah ti kristalna jadi leyuran. Hiji conto bahan non-ion nu bisa leyur téh gula meja. Cai nyatukeun iketan dipolar hidrogen jeung kawasan dipolar molekul gula, mangpukeun gula diubah kana bentuk leyuran.
Kohési jeung tegangan permukaan[édit | sunting sumber]
Beungkeut hidrogén nu kuat ngajadikeun cai mibanda kakohésifan nu luhur jeung, konsékuénsina, tegangan permukaan. Ieu dibuktikeun lamun saeutik cai dicampurkeun jeung bahan teu leyur, caina bakalan ngumpul dina wujud tétésan. Wujud ieu téh penting dina pangangkutan cai di jero xilem nyusuran batang dina tanaman; iketan antarmolekul nu kuat nahan jeung nyatukeun jalur cai, ngahindarkeun tegangan nu dipikasebab ku tarikan transpirasi. Cairan nu séjén nu miboga tegangan nu leuwih leutik gaduh kamungkinan besar pikeun "rip", ngabentuk ruangan hampa udara jeung ngajadikeun pembuluh xilem teu operatif.
Konduktivitas[édit | sunting sumber]
Cai murni sabenerna ngarupakeun insulator nu alus (konduktor goréng), nu hartina teu ngalirkeun listrik. Ku sabab cai boga sipat pangleyur hadé, mimindengna cai téh ngandung solute nu leyur di jerona, utamana uyah. Mun cai mibanda pangotor nu karitu, nya jadi bisa listrik leuwih hadé, sabab pangotor kayaning uyah ngandung ion bébas dina leyuran cai di mana listrik bisa ngalir.
Éléktrolisis[édit | sunting sumber]
Cai bisa dibeulah jadi unsur-unsur panyusunna, hidrogén jeung oksigén, ku jalan ngalirkeun arus. Prosés ieu disebut éléktrolisis. MOlekul cai sacara alami peupeus jadi ion H+ jeung OH- nu dibetot ka katoda jeung anoda. Na katoda, dua ion H+ nyokot éléktron jadi gas H2. Na anoda, opat ion OH- ngagabung sarta ngaleupaskeun gas O2, cai molekular, jeung opat éléktron. Gas ngabulukbuk kana beungeut cai, nu saterusna bisa dikumpulkeun.
Réaktivitas[édit | sunting sumber]
Sacara kimiawi, cai téh amfotérik: bisa meta salaku hiji asam atawa basa. Kadang istilah asam hidroksida dipaké nalika cai meta salaku asam dina hiji réaksi kimiawi. Dina pH 7 (nétral), kadar ion hidroksida (OH-) sarua jeung ion hidronium (H3O+) atawa ion hidrogén (H+). Mun kasatimbangan kaganggu, leyuran jadi asam (kadar ion hidronium leuwih luhur) atawa basa (kadar ion hidroksida leuwih luhur).
Cai bisa meta salaku asam atawa basa dina hiji réaksi. Nurutkeun sistim Brønsted-Lowry, asam ditangtukeun salaku spésiés nu nyumbang proton (ion H+) dina hiji réaksi, sedengkeun alkali salaku nu narima proton. Nalika réaksi jeung asam nu leuwih kuat, cai meta salaku alkali, sarta bakal meta salaku asam mun réaksi jeung asam nu leuwih lemah. Pikeun conto, cai bakal nampa hiji H+ ti HCl dina kasatimbangan:
- HCl + H2O → H3O+ + Cl-
Di dieu cai meta salaku alkali, ku jalan narima ion H+. Asam nyumbangkeun ion H+, tah, cai bisa milampah hal ieu, kawas dina réaksi jeung NaOH:
- NH3 + H2O → NH4+ + OH-
pH dina prakték[édit | sunting sumber]
Téorina, cai murni pH-na 7. Ari prakna, cai murni hésé pisan dialana. Cai nu diantepkeun nembrak bakal nyerep karbon dioksida, ngahasilkeun leyuran asam karbonat, nu pH-na kira 5.7 (Kendall, 1916).
Ngamurnikeun cai[édit | sunting sumber]
Ngamurnikeun cai perlu pikeun rupa-rupa kaperluan industri, pon kitu ogé keur konsimsi. Manusa merlukeun cai nu teu loba teuing ngandung uyah atawa nu séjénna. Pangotor nu ilahar kapanggih di antarana bahan kimiawi atawa baktéri. Some solutes are acceptable and even desirable for perceived taste enhancement. Water that is suitable for drinking is termed potable water.
Genep métode umum pikeun ngamurnikeun cai:
- Disaring: Cai dialirkeun kana tabung anu nangkeupan partikel-partikel leutik. The tighter the mesh of the sieve, the smaller the particles must be to pass through. Filtering is not sufficient to completely purify water, but it is often a necessary first step, since such particles can interfere with the more thorough purification methods.
- Digolakkeun: Cai digolakkeun nepi ka titik golakna dina salila mungkin pikeun nganon-aktifkeun atawa ngabunuh mikroorganisme nu biasana hirup dina cai dina suhu kamar. In areas where the water is "hard", (containing dissolved calcium salts), boiling decomposes the bicarbonate ion, resulting in some (but not all) of the dissolved calcium being precipitated in the form of calcium carbonate. This is the so-called "fur" that builds up on kettle elements etc. in hard water areas. With the exception of calcium, boiling does not remove solutes of higher boiling point than water, and in fact increases their concentration (due to some water being lost as vapour)
- Disaring ku karbon: Arang, salah sahiji bentuk karbon nu mibanda luas muka nu gedé nu dipikasebab ku cara nyiapkeunana, nyerep rupa-rupa senyawa, kaasup sabaraha senyawa nu ngandungan racun. Cai disalurkeun kana karbon aktif pikeun ngabuang eta pangotor-pangotor. Cara ieu loba dipaké pikeun pamurni cai di imah-imah jeung akuarium lauk. Pamurni di imah-imah pikeun cai inuman ogé sok ngandung pérak, jumlah ion pérak anu pas gaduh éfék pikeun ngabasmi baktéri.
- Disuling: Panyulingan ngalibatkeun ngagolakkeun cai pikeun ngahasilkeun uap cai. Eta uap cai bakal naék ka permukaan nu leuwih tiis di mana manéhna meunang ngembun balik jadi cai nu engkéna bakal dikumpulkeun. Kusabab bahan-bahan nu kaleyur biasana teu nguap, manéhna bakal cicing dina leyuran nu ngagolak. Panyulingan sorangan moal bisa ngamurnikeun cai sacara total, kusabab aya sabaraha bahan pangotor nu boga titik golak nu sarupa jeung cai jeung ogé titik-titik cairan séjén nu teu nguap kabawa ku uap. Kumaha ogé, 99.9% cai murni tiasa didapet liwat panyulingan.
- Osmosis balik: Mechanical pressure is applied to an impure solution to force pure water through a semi-permeable membrane. The term is reverse osmosis, because normal osmosis would result in pure water moving in the other direction to dilute the impurities. Reverse osmosis is theoretically the most thorough method of large-scale water purification available, although perfect semi-permable membranes are difficult to create.
- Kromatografi panukeur ion: In this case, water is passed through a charged resin column that has side chains that trap calcium, magnesium, and other heavy metal ions. In many laboratories, this method of purification has replaced distillation, as it provides a high volume of very pure water more quickly and with less energy use than other processes. Water purified in this way is called deionized water.
Miceunan cai[édit | sunting sumber]
Miceunan cai ngandung harti ngamomorékeun mangpaat cai, dipaké pikeun nu teu perlu. Misalna migunakeun cai inumeun (geus dimurnikeun) pikeun tujuan séjén. Mikasebab cai jadi keuna polusi bisa jadi kasilapan pamakéan cai nu pangbesarna. Bukti yén pangotor téh jadi batesan pamakéan cai, manehna jadi pangotor dina hiji sumber cai, teu dipikangaruh ku sabaraha untung si pangotorna. Rék kumaha oge, dina sasabaraha kota, kawas Hong Kong, cai laut dipaké pikeun malidkeun piceunan dina toilet ku tujuan pikeun ngajimatkeun sumber-sumber cai beresih.
Mitologi[édit | sunting sumber]
Cai ngarupakeun salasahiji tina opat unsur klasik babarengan jeung seuneu, taneuh, jeung hawa, nu diajénan salaku ylem, atawa unsur dasar mayapada. Water was considered cold and moist. In the theory of the four bodily humours, water was associated with phlegm.
Cai ogé ngarupakeun salasahiji ti Opat Unsur dina Taoisme Cina, bareng jeung taneuh, seuneu, kai, jeung logam.
Ajén cai dina agama[édit | sunting sumber]
Cai dianggap nyucikeun dina rupa-rupa agama, kayaning Islam, Yahudi, jeung Sikh. PIkeun conto, wudu dina Islam jeung baptis di garéja Kristen migunakeun cai bersih/murni. Nya kitu ogé dina ngamandian mayit pikeun Islam jeung Yahudi.
Dihidrogén monoksida[édit | sunting sumber]
Para kimiawan sakapeung ngaheureuykeun cai salaku dihidrogén monoksida atawa DHMO, ngaran kovalén sistimatis pikeun ieu molekul, hususna dina parodi of chemical research that call for this "lethal chemical" to be banned. Dina taun 2004, kota Aliso Viejo, California ampir ngalarang cangkir foam satutasna katalungtik yén DHMO geus dipaké dina produksina (tempo [1]).
Ngaran asam sistimatis pikeun cai nyéta asam hidroksida (hydroxic acid atawa hydroxilic acid), najan istilah ieu jarang dipaké.
Sarupa jeung éta, ngaran alkali sistimatis pikeun cai nyéta hidrogén hidroksida (hydrogen hydroxide) – boh ngaran asam atawa alkali pikeun cai mémang aya sabab cai bisa meta salaku asam atawa alkali, gumantung kakuatan asam atawa alkali lawan réaksina (amfotér).
Hukum jeung ngokolakeun cai[édit | sunting sumber]
World Water Development Report UNESCO (WWDR, 2003) tina World Water Assessment Program nunjukkeun yén 20 taun kahareup dunya bakal nyanghareupan an unprecedented lack of drinking water. Jumlah cai nu bisa aya pikeun masarakat ditaker nurun nepi ka 30%. Nu jadi sabab nyaéta kontaminasi, pamanasan global, jeung masalah politis.
40% pangeusi dunya kakurangan cai pikeun higiéne nu minimal. Leuwih ti 2,2 juta urang maot dina taun 2000 alatan kasakit nu patali jeung konsumsi cai nu kacemar. Taun 2004, sumbangan WaterAid Inggris ngalaporkeun yén unggal 15 detik aya saurang budak nu maot alatan kasakit nu patali jeung cai, padahal éta kasakit kagolongkeun babari dicegahna.
Laporan ieu nunjukkeun ayana jurang dina kasadiaan cai: ti 10 m³ per jalma per taun di Kuwait nepi ka 812.121 m³ di Guiana Prancis. Najan kitu, nagara beunghar kawas Kuwait moal hésé dina ngayakeunana.
Kaén jeung pakéan[édit | sunting sumber]
Sababaraha rupa kaén kayaning anduk sacara husus dijieun pikeun nyerep cai.
Sababaraha pakéan dijieun pikeun ngajaga tina cai (conto jas hujan), atawa pikeun digunakeun dina cai (swimsuit).
Rujukan[édit | sunting sumber]
- Kendall, J. (1916). J. Am. Chem. Soc. 38 (11): 2460-2466.
Tempo ogé[édit | sunting sumber]
- Cai mineral
- Dehidrasi
- Dihidrogén monoksida (DHMO)
- Cai sulingan ganda
- Cai nginum
- Drought
- Evapotranspiration
- Fresh water
- Banjir
- Cai beurat
- Cai suci
- Hidrografi
- Hidrologi
- Irigasi
- Mpemba effect - bisa teu cipanas beku leuwih cepet batan citiis?
- Polywater theory
- Precipitation
- Hujan
- Cilaut
- Trasvasement
- Wastewater
- Mutu cai


c: text/html

text:
Barter
Barter
nyaéta kagiatan silitukeur barang antara individu/ kelompok jeung individu/ kelompok séjén didadasaran ku kamupakatan dua pihakanana.[1] Ti jaman baheula, manusa satékah polah usaha pikeun nyumponan kabutuhan.[1] Kabutuhan manusa mangsa baheula kaitung basajan, nepi ka dina nyumponana ogé henteu hésé teuing.[1] Manusa nyumponan pangabutuh hirupna dina awalna mah ku usahana sorangan; lamun lapar moro atawa ngala bungbuahan, pakéan cukup ku buatan sorangan.[2] Lambat laun manusa mimiti ngarasa naon-naon anu dihasilkeunana ku sorangan can bisa nyumponan pangabutuh hirupna. [2] Jadi pikeun meunangkeun barang-barang anu henteu bisa dihasilkeun ku sorangan, manusa mimiti néangan manusa séjén anu daék nukeurkeun barang anu dipikabutuhna jeung barang milikna.[2] Mangka timbul silitukeur barang, anu disebut barter.[2] Silicumponan kabutuhan ku cara barter, dina awalna mah lumangsung lancar teu pati loba hambatan.[1] Tapi sanggeus manusa mingkin loba kabutuhanana, barter mingkin hésé dilaksanakeunana.[1]
Fungsi Barter[édit | sunting sumber]
- Minangka Média Transaksi.[1] Dina kagiatan barter, transaksi jual-beuli teu bisa dipilampah lantaran teu aya alat pembayaran anu bisa digunakeun.[1] Ajén masing-masing barang anu ditukeurkeun dianggap sarua.[1]
- Minangka Panghubung Antarindividu/ Kelompok.[1] Masing-masing pihak boga kamampuh anu béda nepi ka ngamungkinkeun ayana interaksi antarindividu/ kelompok anu kamampuh sumberdayana béda-béda.[1]
- Barter Ngurangan Surplus Barang.[1] Hiji jalma ngalakukeun barter lantaran mibutuh barang anu aya di jalma séjén.[1] Barang anu dipasrahkeun ka jalma séjén nyaéta barang anu ajénna kurang dibandingkeun jeung barang anu dipibutuh.[1]
Kahéngkéran Barter[édit | sunting sumber]
- Hésé manggihan jalma anu ngamilik barang anu keur dipibutuh tur daék nukeurkeunana.[1]
- Hésé meunang barang anu sarua ajénna.[1]
Rujukan

robotstxt: allowed

filter: keep


text:
Munara Pisa
Munara Pisa nya éta ngaran munara anu jadi kareueus urang kota Pisa, Italia.[1] Minangkana mah jadi landmark na kota Pisa.[1] Luhurna Munara Pisa téh 56,70 méter, kalayan lébar bagian handapna 4,09 méter.[1] Saupama rék ngajugjug ka luhur munara kudu mapay titincakan anu lobana 294 umpak.[1] Nu nyababkeun ieu munara kasohor dimana-mana nya éta kusabab éta munara téh déngdék.[1]
Munara Pisa diadegkeun tanggal 9 Agustus 1173,[1] tur diadegkeun dina tilu jirangan. Jirangan kahiji di mimitian dina taun 1178, ngabéréskeun nepi ka tingkat tilu.[2] Ieu pangwangunan téh kungsi eureun dina taun nu kalima alatan ieu munara geus mimiti doyong nyanghareup ka kidul.[2] Pangwangunan ieu munara dieureunkeun kira-kira salila 100 taun, sarta saméméh taun 1272, luhur munara ditambah jadi 4 umpak kalayan nyanghareup ka arah anu patukang tonggong jeung saméméhna, tur dipiharep éta munara téh bisa ajeg deui kawas rarancang anu sabenerna.[2] Tapi pangwangunan éta di eureunkeun deui, alatan taneuh anu aya di sabudeureun wangunan munara henteu stabil, nepi ka pamustunganana pangwangunan dituluykeun dina taun 1360 - atawa 80 taun saterusna.[2] Déngdékna Munara Pisa téh kusabab diadegkeunana éta munara téh di luhureun urut walungan heubeul anu taneuhna beyé tur keusik hungkul, sedengkeun pondasi munara teu pati jero, padahal éta munara beuratna 14.500 ton.[1] Waktu Musolini keur nanjeur, kungsi ditarékahan kucara disuntik semén pondasina, mémang aya hasilna tapi teu nyugemakeun pisan.[1] Taun 1990 kungsi ieu munara téh kaayaanana pikasalempangeun pisan, malah kungsi ditutup pikeun turis nu hayang ka éta munara.[1] Najan angger déngdék, tapi kiwari mah éta munara téh leuwih seseg teu pikamelangeun.[1] Malah ceuk para ahli, éta munara téh teu kudu dipikahariwang paling copél 300 taun ka hareup. [1]


text:
Slovakia
Républik Slovakia mangrupakeun hiji nagara peupeusan Cékoslovakia di Éropa Tengah. Nagara nu teu miboga laut ieu tepung wates sareng Polandia di beulah kalér, Céko di kalér-kulon, Ukraina di wétan, Hungaria di kidul, jeung Austria di kidul-kulon.
Ti 1 Januari 2009, Slovakia mimiti ngagunakeun mata uang Euro.
Daptar eusi
Babagian administratif[édit | sunting sumber]
Slovakia dibagi kana 8 daérah (kraj), masing-masing dingaranan dumasar kana kota utamana:
Masing-masing kraj dibagi deui kana sababaraha distrik (okres). Slovakia ayeuna miboga 79 distrik.
Tempo ogé[édit | sunting sumber]
Réferénsi[édit | sunting sumber]
- ↑ Statistics Slovakia. Retrieved 30-06-2011.
- ↑ a b c d "Slovakia". International Monetary Fund. Diakses pada 20 Pébruari 2011.
- ↑ "Human Development Report 2010". United Nations. 10 Pébruari 2010. Diakses pada 5 Nopémber 2010.
Tumbu kaluar[édit | sunting sumber]
Tingali ogé Slovakia di Wikivoyage
- (en) Loka resmi
- (en) Loka resmi pariwisata
- (en) Slovakia.org
- (en) Slovensko.com
- (Slovakia) Slovakia
Amérika Sarikat • Australia • Austria • Bélgia • Britania Raya • Céko • Cili • Dénmark • Éstonia • Finlandia • Hungaria • Irlandia • Islandia • Israél • Italia • Jepang • Jérman • Kanada • Koréa Kidul • Luksemburg • Méksiko • Norwégia • Perancis • Polandia • Portugal • Selandia Anyar • Slovakia • Slovénia • Spanyol • Suis • Swédia • Turki • Walanda • Yunani
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
ANU pundung téh henteu lila. Ngan sapeuting. Isukna, isuk-isuk Sakadang Monyét geus datang deui nyampeurkeun ka Sakadang Kuya.
“Sakadang Kuya!”
“Kuk!”
“Keur naon?”
“Ah, biasa wé keur moyan,” témbal Sakadang Kuya anu keur cinutrung dina batu. “Ari tadi peuting saré di mana Sakadang Monyét téh?” Sakadang Kuya malik nanya.
“Di ditu, di deukeut kebon Pa Tani.”
“Baruk? Naha Ujang teu sieun ku Pa Tani?”
“Ah, henteu, da Pa Tanina ogé areuweuh. Imahna gé katénjona karosong. Jigana mah keur arindit jauh.”
“Kadé ah, sing ati-ati mun papanggih Pa Tani. Pa Tani téh manusa. Manusa téa hararak jeung sagala beuki deuih!”
“Sing percaya wé atuh ka uing!”
Jempé sajongjongan. Pok Sakadang Monyét nyarita deui.
“Lain, Sakadang Kuya, uing téh kabita ku Pa Tani.”
“Kabita kumaha?”
“Kabita ku cara hirupna, meni asa garenah. Geura baé, mun hayang barangdahar, teu kudu kukurilingan heula néangan dahareun cara urang. Béas kari nutu. Atuh deungeunna kari ngala di kebon. Geus puguh sabangsa lalab mah. Asal daék ngalana. Kabéh aya di kebonna.”
“Atuh kudu daék ngebon Jang, mun hayang kitu mah.”
“Enya, kumaha lamun ayeuna urang ngebon nurutan Pa Tani? Meureun mun hayang baranghakan téh teu kudu kukurilingan heula cara ayeuna. Kari ngala wé di kebon.”
“Alus tah, Jang, pikiran téh. Ngan melak naon nya anu pantes keur urang?”
“Ku lantaran uing mah karesep téh cau, kumaha upama melak tangkal cau?”
“Hih, da uing ogé resep kana cau mah!”
Duanana sapogodos rék melak cau.
“Tapi di mana melakna?” Sakadang Monyét nanya.
“Ah, di dinya wé tah, di hilir, di sisi leuwi. Di dinya aya tanah kosong, meujeuhna mun ku urang dikebonan téh. Tanahna ogé alus di dinya,” témbal Sakadang Kuya.
“Naha lain di girang wé atuh, deukeut ka basisir?”
“Di dinya mah tanahna kurang hadé, geus campur jeung keusik.”
Sapuk baé rék ngebon cau di tanah kosong sisi leuwi.
Ari binihna rék ngala di kebon Pa Tani. Kabeneran Pa Tanina keur euweuh. Malah dina ayana ogé, moal ambek sugan ari dipénta binih cau mah. Asal ulah diala cauna wé, komo anu geus asak dina tangkal mah.
Bring atuh Sakadang Kuya jeung Sakadang Monyét indit ka kebon Pa Tani.
“Ari Sakadang Kuya rék melak naonana?” Jang Onyé nanya.
“Uing mah rék melak anakna wé.”
“Har, atuh lila kana buahanana ari melak anakna mah.”
“Éh, da kitu biasana, ari melak cau mah kudu anakna.”
“Ah, teu kitu! Uing mah rék melak jantungna wé,” ceuk Sakadang Monyét.
“Naha?”
“Ari Sakadang Kuya, bodo téh dibéakkeun ku sorangan. Yeuh, ari cau téh asalna tina jantung. Anu matak uing mah arék melak jantungna, ambéh téréh kaala buahna,” ceuk Sakadang Monyét bari semu ngécé ka Sakadang Kuya.
“Ah, uing mah rék nurutkeun tali paranti wé, melak anakna, anak cau.”
“Heug atuh, Sakadang Kuya melak anakna, uing melak jantungna. Ayeuna mah urang paheula-heula buahan! Pasti pelak uing anu pangheulana buahan mah!” ceuk Sakadang Monyét, yakin pisan.
Caritana éta dua sobat téh geus marelak cau di tanah nu di sisi leuwi téa. Sakadang Kuya melak anakna, anak cau, ari Sakadang Monyét melak jantungna.
Saminggu ti harita, pelak cau téh ditaréang.
“Sakadang Kuya, pelak cau téh geus kumaha?” Sakadang Monyét nanya.
“Karak lilir nu uing mah. Ari nu Sakadang Monyét geus kumaha?”
“Geus beukah, sakeudeung deui ogé geura, bijil buahna,” ceuk Sakadang Monyét, bungah naker.
Saminggu deui ti harita, maranéhna naréang deui pelak cauna.
“Sakadang Kuya, pelak cau téh ayeuna geus kumaha?” ceuk Sakadang Monyét.
“Anu uing mah geus bijil pucuk. Ari nu Sakadang Monyét kumaha?”
“Pelak uing mah atung-atung énéh aé,” témbal Sakadang Monyét ngabéléhém. Maksudna mah jantung-jantung kénéh baé.
Selang saminggu, pelak cau téh ditaréang deui.
“Ayeuna geus kumaha pelak cau téh,” Sakadang Monyét nanya.
“Tuh, geus bijil pucuk tilu. Ari nu Sakadang Monyét?”
“Atung-atung énéh aé.”
Beuki lila, pelak cau Sakadang Kuya beuki ngagedéan, malah morontod jadina ogé, kawantu tanahna subur. Ari pelak jantung Sakadang Monyét mah, tibatan jadi kalah ka buruk. Nampuyak digembrong laleur.
“Ning alah uyuk sia mah!” ceuk Sakadang Monyét bari nalapung pelak jantungna. Sakadang Kuya ukur mésem nénjo kalakuan Sakadang Monyét kitu téh. Na jero haténa mah nyeungseurikeun, bari ngagerentes, “Dasar kokolot begog! Henteu umum atuh melak cau jantungna mah!”
Ahirna di dinya téh ngan aya pelak cau anu Sakadang Kuya. Geus kitu mah diarantep wé, teu ditéang-téang deui. Engké cenah lamun kira-kira buahna geus arasak, rék ditéang deui bari sakalian diala.
Kamis, 31 Juli 2008
SAKADANG KUYA JEUNG SAKADANG MONYET MELAK CAU
ANU pundung téh henteu lila. Ngan sapeuting. Isukna, isuk-isuk Sakadang Monyét geus datang deui nyampeurkeun ka Sakadang Kuya.
Posted by Budi Rahayu Tamsyah at 04.34
Labels: Dongeng Sasatoan


text:
Phase-locked loop
Dina éléktronik, phase-locked loop (PLL) nyaéta hiji sistim kadali umpan balik closed-loop anu ngajaga sinyal nu dibangkitkeun sangkan aya hubungan fase nu tetep dibandingkeun jeung sinyal référénsina.
Téhnik ieu loba digunakeun dina radio, télékomunikasi, komputer jeung aplikasi éléktronik séjénna anu miharep distabilkeunnana sinyal nu dibangkitkeun atawa pikeun ngadetéksi sinyal dina kaayaan pinuh ku noise. Kusabab hiji integrated circuit bisa nyekel blok wangunan phase-locked loop sacara lengkap, téhnik ieu loba digunakeun dina parangkat éléktronik modéren, nu miboga frékuénsi ti saper sikleus per detik nepi ka sababaraha gigahertz.
Daptar eusi
Operasi Dasar[édit | sunting sumber]
Analogi Mékanis[édit | sunting sumber]
Nyetél benang (string) dina piano bia dibandingkeun jeung operasi hiji phase-locked loop. Migunakeun garpu tala atawa pipah nada pikeun nyadiakeun frékuénsi référénsi, tensi string disetél ka luhur atawa ka handap sahingga frékuénsi irama henteu kadéngé. Tepatna, ieu mangrupakeun hiji conto loop anu kakonci frékuénsina, sabab fase référénsi jeung string nu disetél henteu penting kana setélan piano. Phase-locked loop ngaréspon boh ka frékuénsi, ogé kana fase tina sinyal asupan, nu saterusna naékkeun atawa nurunkeun frékuénsi osilator nu dikadalikeun sacara otomatis nepikeun ka saluyu jeung référénsi, boh frékuénsi atawa fasena.
PLL Dasar[édit | sunting sumber]
PLL ilaharna diwangun tina detéktor fase, low pass filter sarta voltage-controlled oscillator (VCO) nu ditempatkeun dina konfigurasi umpan balik négatip. Mungkin oge migunakeun pangbagi dina jalur umpan balik atawa dina jalur référénsi, atawa dina duanana, pikeun ngahasilkeun clock kaluaran minangka pangali rasional tina référénsina. Ku jalan ngaganti pangitung (counter) sederhana nu dibagi N (divide-by-N) dina jalur umpan balikna migunakeun programmable pulse swallowing counter, dimungkinkeun pikeun ngahasilkeun pangalian pecahan tina frékuénsi référénsi di saluareun PLL.
Référénsi[édit | sunting sumber]
- (en) Richard C. Dorf, The Electrical Engineering Handbook, CRC Press, Boca Raton 1993 ISBN 0849301858
- (en) R. E. Best, Phase-locked Loops: Design, Simulation and Applications, McGraw-Hill 1999, ISBN 0071349030
- (en) Floyd M Gardner, Phaselock Techniques
- (en) An online tutorial that describes the design of a 1.5-V PLL for Bluetooth applications
- (en) J. Klapper and J. T. Frankle, "Phase-Locked and Frequency-Feedback Systems", Academic Press 1972 (FM Demodulation)
- (en) Predicting the Phase Noise and Jitter of PLL-Based Frequency Synthesizers
- (en) William F. Egan, Phase-Lock Basics, John Wiley & Sons, 1998 (provides useful Matlab scripts for simulation)
- (en) William F. Egan, Frequency Synthesis by Phase Lock (2nd ed.), John Wiley and Sons, 2000 (provides useful Matlab scripts for simulation)


text:
Gunung Gedé
Gunung Gedé nyaéta salahsahiji gunung nu ukuranana badag nu aya di pulo Jawa, Indonésia. Gunung gedé aya dina wewengkon sabudeureun Taman Nasional Gedé Pangrango, anu mangrapusa salah sahiji tina lima taman nasional nu munggaran diumumkeun di Indonésia dina taun 1980. Ieu gunung téh asup kana tilu wilayah kabupatén nyaéta Bogor, Cianjur, jeung Sukabumi, kalawan jangkungna 1.000-3.000 m ti beungeut laut (dpl.) jeung aya dina koordinat 106°51' - 107°02' BT dan 64°1' - 65°1 LS. Suhu rata-rata di puncak gunung Gedé 18°C jeung upama peuting mah suhu puncak kira-kira 5°C, kalawan curah hujan rata-rata 3.600 mm/taun. Gerbang utama pikeun naék ka ieu gunung téh nyaéta ti Cibodas jeung Cipanas
Gunung Gedé ditutupan ku hutan pagunungan, anu ngawengku zona-zona submontana, montana, nepika subalpin di sabudeureun puncakna. Hutan pagunungan di ieu wewengkon téh mangrupa salah sahiji anu jenis florana pangbeungharna di Indonésia, ogé di wewengkon Malésia •
Daptar eusi
Objék Panalungtikan[édit | sunting sumber]
Gunung Gedé boga kaayaan alam anu has jeung unik, ieu hal téh ngajadikeun Gunung Gedé minangka salah sahiji laonratorium alam anu narik minat para panalungtik ti baheula kénéh. Kacutat yén dina taun 1989, C.G.C. Reinwardt minangka jalma anu mimiti naék ka Gunung Gedé, tuluy disusul ku F.W. Junghuhn (1839-1861) J.E. Teijsmann (1839), A.R. Wallace (1861), S.H. Koorders (1890), M. Treub (1891), W.M. Docters van Leeuwen (1911); jeung C.G.G.J. van Steenis (1920-1952) geus nyieun koléḳsi tutuwuhan minangka dasar pikeun nyusun buku The Mountain Flora of Java anu dipedalkeun taun 1972.
Gunung Gedé ogé mibanda rupa-rupa ékosistem anu dijerona aya formasi-formasi leuweung, submontana, montana, subalpin, sarta ékosistem danau, rawa jeung savana. Gunung Gedé kawentar beunghar ku rupa-rupa jenis manuk anu kacatet lobana 251 jeis tina 450 jenis nu aya di pulo Jawa. Sababaraha jenis di antarana mangrupa manuk langka nyaéta Heulang Jawa (Spizaetus bartelsi) jeung celepuk jawa (Otus angelinae).
Objék Pariwisata[édit | sunting sumber]
Boh Gunung Gedé boh wewengkon Taman Nasional Gedé Pangrago ogé magrupa objék wisata alam anu kalintang éndah jeung réa didatangan ku wisatawan boh doméstik boh internasional.
Sababaraha lokasi/obyék nu alus pikeun dianjangan[édit | sunting sumber]
- Talaga Biru. Talaga leutik nu ukuranana lima héktar (1.575 meter dpl.) perenahna 1,5 km tina gerbang Cibodas. Ieu talaga téh salawasna katingali biru mun kapoé ku panon poé, kusabab katutupan ku ganggang biru.
- Curug Cibeureum. Curug anu jangkunga 50 meter perenahna kita-kita 2,8 km ti Cibodas. Di sabudeureun curug bisa katingali sarupa lukut beureum anu endemik di Jawa Kulon.
- Cai Panas. Perenahna kira-kira 5,3 km, atawa 2 jam perjalanan ti Cibodas.
- Kandang batu jeung Kandang Badak. Pikeun kagiatan kémah jeung panalungtikan tutuwuhan/sato. Perenahna dina 2.220 m dpl. Kalawan jarakna 7,8 km atawa 3,5 jam perjalanan ti Cibodas.
- Puncak jeung kawah Gunung Gedé. Pamandangan mangrupa muncul/surupna panon poé, ngeplakna kota Cianjur-Sukabumi-Bogor katingali kalawan écés, atraksi géologi anu narik ati jeung titingalian tutuwuhan has di sabudeureun kawah. Dina ieu puncak téh aya tilu kawah anu aktif kénéh dina hiji kompléks nyaéta kawah Lanang, Ratu jeung Wadon. Aya dina 2.958 m dpl. Kalawan jarakna 9,7 km atawa 5 jm perjalanan ti Cibodas.
- Alun-alun Suryakancana. Dataran anu legana 50 héktar nu ditutupan ku tutuwuhan kembang édelweiss. Aya dina 2.750 m dpl. Kalawan jarkna 11,8 km atawa 6 jam perjalanan ti Cibodas.
Légénda Rahayat[édit | sunting sumber]
Sajarah jeung légénda anu jadi kapercayaan masarakat di ieu patempatan nyaéta ngeunaan ayana Éyang Suryakancana jeung Prabu Siliwangi di Gunung Gedé. Masarakat percaya yén arwah Éyang Suryakancana jeung Prabu Siliwangi baris salawasna ngajagaan Gunung Gedé sangkan teu bitu. Dina mangsa-mangsa nu tangtu, réa jalma anu asup kana guha-guha di sabudeureun gunun Gedé pikeun tatapa/samedi atawa gnalakukeun upacara réligius. Gunung Gedé dipercaya minangka tempat dumukna Éyang Sinto Gendeng nalika ngadidik muridna anu ngarana Wiro Sableng
Rute naék[édit | sunting sumber]
Pikeun naék ka lokasi Taman Nasional Gedé Pangrango bisa ngaliwatan rute Jakarta-Bogor-Cibodas kalawan waktuna kira-kira 2,5 jam (± 100 km) maké mobil, atawa Bandung-Cipanas-Cibodas kalawan waktuna 2 jam (± 89 km), jeung Bogor-Salabintana kalawan waktuna 2 jam (52 km).
Tingali ogé[édit | sunting sumber]
Tumbu Luar[édit | sunting sumber]
- (Indonesia) http://www.dephut.go.id/INFORMASI/TN%20INDO-ENGLISH/tn_gedepangrango.htm
- (Indonesia) http://www.menlh.go.id/kehati/kawasan/gunung_gede.html
- (Indonesia) http://www.highcamp.org/file/gede/index.htm
Rujukan[édit | sunting sumber]
- ↑ "Gede". Global Volcanism Program. Smithsonian Institution. Diakses pada 19 Désémber 2006.


text:
Kedok
Kedok atawa topéng nyaéta tutup beungeut, biasana dijieun tina kai anu diukir. Ngarupakeun beungeut hiji tokoh boh tokoh wayang atawa nu séjénna nu dipaké ku juru tari atawa pamaén dina waktu pintonan Ibing Topéng. Panari atawa pamaén maké kedok ku cara ngégél kulit anu dipaku dina kai ditukangeun baham éta kedok. Kai éta nu dipaké pikeun nyieun kedok ngahaja dipilih anu hampang tur seratna lemes. biasana nu dipaké téh kai jaran atawa kai waru. Dina dadasarna kedok biasana dihias ku ornamén-ornamén.[1] Upamana dina topéng Cirebon, ornamén nu mindeng katémbong téh nyaéta motip kembang layang dina taar dina kedok tokoh panji atawa Samba, motip beulah kupat minangka hiasan taar atawa buuk dina topéng nu watekna gagah. Ornamén téh sajaba ti dékorasi, ogé méré tekenan éksprési watekna.[1] Sanggeusna diukit, tuluy dicét luyu jeung watek tokoh anu pakait. Warna anu digunakeun ogé ngalambangkeun watek jeung pasipatanana deui, upamana warna bodas ngalambangkeun kasucia, kapolosan, digunakeun pikeun ngecét topéng Panji. [1]Pulas beureum ngalambangkeun napsu angkara, amarah, kasarakahan, dipaké pikeun ngecét kedok Klana, jsté.[1]
Warna-warna pikeun kedok-kedok utama geus dibakukeun sacara tradisional.[1] Aya opat rupa watek kedok dina topéng Cirebon, nyaéta (1) Liyepan atawa Leyepan nu watekna lemes, daréhdéh, saperti Panji jeung Pamindo; (2) Lanyapan atau ladak nu watekna lemes tapi gumbira, gerakanna lincah, saperti Samba atawa Rumyang; (3) Ponggawa, watekna gagah saperti Patih jeung Tumenggung; (4) Danawa, sipatna kasar, sarakah, angkara, saperti Klana atau Ruwana (Rahwana).[1] Upama ditilik tina wangun panonna kabagi kana opat rupa: (1) Liyepan, wangun matana sipit kawas nu tunduh, méh nutup, kawas siki paré; (2) Lanyapan, wangun matana kabuka tapi ngan saeutik kawas siki bonténg; (3) Kedelin, wangun panon kabuka kawas kacang kadelé, buleud; jeung(4) Pentelengan, wangun panon buleud badag, bolotot. Pikeun kedok-kedok wayang nu digunakeun dina pagelaran wayang topéng, wangunna niru wangun wayang.[1] Hususon kedok bodor jeung Semar, wangunna ngan sapotong, nepi ka pamaénna bisa cacarita (dina topéng séjénna mah henteu sabab kudu ngégél tali pameungkeut kedok). Pangrajin topéng nu kawentar di antarana Royani jeung Sadriya.[1]


text:
: Chye Retty Isnendes
(Dimuat dina Koran Sunda2005)
Sok aya sangkaan atawa tudingan kana kamekaran (eusi caritaan) karya sastra Sunda. Cenah teh: tinggaleun jaman, ngahunted teu maju-maju, ngeuyeumbeu, taya hal nu anyar, teu orisinil, alus keneh sastra beh ditu, teu bisa ngigelan jaman, atawa taya kreativitas pikeun ngarekam lalakon nu diwayangkeun jaman, jeung rea-rea deui bae. Eta tudingan teh bisa jadi enya bisa jadi salah. Enya, lantaran urang teu mendakan bukti ayana karya sastra nu faktual-kontekstual, misalna. Teu mendakan bukti teh lain karana teu aya sama sakali, tapi bisa jadi katutupan ku sikep apriori jeung… teu maca, dina harti teu nuturkeun kana buku-buku nu diterbitkeun, karya sastra nu dimuat dina media Sunda, atawa tinggaleun informasi dina hal eta.
Sastra teh gambaran kahirupan, jeung eta gambaran kahirupan teh kanyataan sosial, kitu ceuk Damono. Hartina naon boa lalakon nu karandapan dina karya sastra, eta teh mangrupa refleksi tina hubungan pangarang jeung masarakatna. Lalakonna aya nu pribadi, individual, atawa personal. Aya oge nu ngagambarkeun realitas nu leuwih lega, nu patali jeung kamekaran sosial, kajadian politik, atawa kajadian budaya nu mawa pangaruh dina hiji seler bangsa, nagara, atawa dunya.
Lamun urang sumender kana teori Goldman, tangtu nu disebut gambaran kahirupan sosial teh taya lian kahirupan jembar; kajadian nu mawa pangaruh gede kana kahirupan masarakat jeung nagarana, misalna bae konflik politik, barobahna tatanan kahirupan masarakat, budaya nu jadi dasar kana parobahan, jrrd nu mawa pangaruh badag dina unggal lini kahirupan lain ngalalakonkeun pangalaman pribadi wungkul.
Eta gambaran kahirupan sosial teh bisa direkam jeung karekam harita keneh dina mangsa parobahan sosial lumangsung. Bisa oge teu karekam jeung teu direkam ku pangarang salaku agen kreativitas. Loba faktor nu mangaruhanana. Di antarana aya nu disebut empati jeung impresi pangarang nu patali jeung faktor kajiwaan. Aya nu gancang nransformasi eta kajadian jadi karya sastra, aya nu kudu namper heula, sawatara minggu-bulan-taun. Jadi hiji hal nu dipendem dina alam bawah sadar pangarangna tur hiji mangsa diteang deui, bisa jadi mangpuluh taun tina dinamika nu kungsi lumangsung tea.
Sawatara kajadian nu patalina jeung parobahan sosial (politik) di Indonesia, aya rekamanana dina karya sastra, diserat ku para bujangga, sastrawan Sunda. Geura bae dina hasanah sastra Sunda modern, kapan novel Baruang ka nu Ngarora (1914) jeung Lain Eta (1932) teh kacida natratna ngagambarkeun kumaha status jeung hirarki sosial (menak-urang pasar-cacah) mangaruhan jalan kahirupan jeung takdir manusa. DK Ardiwinata jeung Moh. Ambri kalayan sadar ngarekam kahirupan alam harita. Sakitu mah aranjeunna teh adil nempatkeun tokoh-tokohna dina kanyataan sosial nu sakitu ayana.
Sumanget kebangkitan para rahayat leutik direkam ku Yuhana dina sawatara karyana, nyaeta: Carios Eulis Acih (1925), Carita Mugiri (1927), Kalepatan Putra Dosana Ibu-Rama (1927), Carios Agan Permas (1928). Di dinya Yuhana nepikeun protes sosial masarakat kana kateuadilan kaom borjuis jeung ajen-ajen kolonial-feodal.
Kahirupan masarakat di Tatar Sunda taun (1940-1950-an) nu walurat-masakat, sedih kingkin, teu aman lantaran nyanghareupan kamerdikaan jeung gorombolan dina mangsa-mangsa sabada kamerdikaan kapan dipotret ku para panyajak Sunda. Kis WS, Sayudi, Surachman RM, Hasan Wahyu A, Dedy Windyagiri, Ajip Rosidi, jrrd. Kajadian Konferensi Asia-Afrika di Bandung taun 1955 dipotret ku Karna Yudibrata tur dipatalikeun sumanget gedurna perjuangan Bandung Lautan Api 1946 dina sajak Seuneu Bandung nu disanggi ku Mang Koko jadi haleuang.
Atuh kajadian patelakna Indonesia jeung Malaysia (proyek nekolim), pakumbuhan alam demokrasi terpimpin (Bung Karno), jeung rurusuhan para mahasiswa nu ngareaksi eta hal karekam dina Mercedes 190 (dimuat jadi carita nyambung 1980-an, dibukukeun taun 1993) kenging Muh. Rustandi Kartakusuma.
Ramena PP 10 nu ngatur kahirupan perkawinan jeung rumah tangga, nepi ka PNS teu bisa nyandung alias teu kenging gaduh geureuha langkung ti hiji jaman Soeharto ditanggap ku Aam Amilia, pangarang wanoja nu seukeut intuisina dina novel Puputon (1979).
Geus puguhing potret sosial masarakat leutik mah direkam ku Iskandarwassid dina kumpulan carpon Halimun Peuting (1989) jeung ku Darpan Ariawinangun dina kumpulan Carpon Nu Harayang Dihargaan (1998).
Dina teks lagu-lagu aya pesen pangwangunan, pentingna: ngamasarakatkeun ajen-ajen Pancasila, KB, transmigrasi, olahraga (emut lagu Badminton-na Mang Koko nu sakitu popilerna?). Panyanggi jeung seniman lagu teh teu dipesenan ku pamarentah, tapi kreativitasna mudal dina kasadaran sosial bermasarakat jeung bernegara.
Kahirupan para mahasiswa dina jaman orde baru tur politik nu asup ka kampus karekam dina novel rumaja Kolebat Kuwung-kuwung Kinasih Katumbirian (19..) karya Tatang Sumarsono. Aya deui potret kana kateuadilan pamarentah, pangwangunan, imbas kapitalistik; modernisasi; jeung matrealistik direkam ku Cecep Burdansyah dina kumpulan carponna Anak Jadah (2002).
Jaman reformasi, karya sastra Sunda ku kreativitas pangarangna teu weleh ngarekam eta kajadian, faktual-kontekstual. Jaman panungtung politik Soeharto manggung (maju ka reformasi), daftar orang hilang ngantay, hususna para mahasiswa jeung aktivis, diabadikeun ku Tatang Sumarsono dina novel Galuring Gending (2001). Jaman kakacowan nyanghareupan reformasi Godi Suwarna nulis carita nyambung dina Mangle, Hadi AKS nulis carpon, Chye Retty Isnendes ngaguratkeun sajak, jeung rea-rea deui pangarang-panyajak nu ngarekam eta peristiwa. Panganyarna Deden Abdul Aziz ngarekam basa Sunda nu hirup dina jiwa jeung budaya barudak ngora kiwari dina noveletna Panganten (2003).
Atawa direkamna budaya global: HP jeung dunya maya (internet), kapendak dina carpon Godi Suwarna (‘I Miss You’ (2004)) jeung karya-karya pangarang sejenna nu makalangan dina Mangle. Mangga geura titenan.
Kitu deui kajadian tsunami panganyar di Aceh, kapan direkam ku Ano Karsana dina sajak nu kungsi dimuat dina Galura, Mei 2005, mun teu salah mah. Ditulis jadi sajak ku Chye Retty Isnendes. Kumaha dina sastra lancaran? Sim kuring tacan maca eta mah…
Taya, taya kajadian sosial nu kaliwat dina teks sastra mah. Paingan Wellek jeung Warren ngadurenyomkeun bebedaan sastra jeung sajarah, bisi saru, atawa almarhum Kuntowijoyo mere gurat nu jelas antara sastra jeung sajarah, da geuning enas-enas sajarah kahirupan kaunggel dina sastra mah. Tos puguhing karya sastra nu jelas-jelas sumender kana peristiwa sajarah alias roman sajarah tea, model: Pangeran Kornel, Mantri Jero, atawa karya-karya nu dikarang ku Yoseph Iskandar transformasi tina naskah Wangsakerta tea, tangtu bae tujul ngarekam tokoh, peristiwa, jeung setting sajarah nu factual-up to date-na eta mah.
Ana kitu mah, ceuk saha karya sastra Sunda teu faktual-kontekstual? Teu bisa ngigelan jaman? Sanajan, tangtu bae lain hartina karya sastra leungit fiksina, harti faktual-kontekstual di dieu signikansina kana sastra sosial atawa sastra kultural atawa sosiologi sastra nu diebrehkeun ku para ahli tea. Tina sawatara data jeung conto nu diasongkeun asana cukup keur karya sastra Sunda makalangan jadi sastra dunya, sastra nu pinuh ku ajen universal, nu henteu wungkul nguruskeun cecek bocek nu teu pira, lantaran palaku sastrana pinuh ku vitalitas, kreativitas, jeung mibanda jiwa-jiwa humanis-sosialis, ieu meureun nu pangpentingna mah, rasa manusa nu nyampakkeun ajen-ajen kamanusaan!***
Sukawangi, Awal Juli 20052 Komentar


text:
Teluh
Jelema nu keuna ku teluh biasana sok nepi ka utah getih, nyareri satulang sandi, tuluy nepi ka maotna pisan[1] . Biasana dukun teluh ngalengkepan usaha neluhna ku rupa-rupa sasajén katut rupa-rupa barang nu sareukeut kayaning jarum,jara, sabangsa seungseureudan, buuk, batu jeung sajabana[1]. Maksudna supaya nu diteluh ngarasa kasiksa[1]. Aya ogé nu ngalengkepan teluhna ku sabangsaning bonéka[1].Éta bonéka téh ditojosan ku seuseukeutan, diawuran karikil, ditapuk ku seungseureudan nepi ka jelema nu diteluhna sarua kaayaan awakna jiga bonéka nu disiksa téa[1].Upama jelema nu kakeunaan teluh diubaran ku dukun lian anu sarua pinterna, biasana sagala anu diasupkeun kana badanna téh bisa dikaluarkeun[1]. Teluh atawa santet atawa sihir dina basa Arab disebut ainun saqhirah, atawa hiji hal anu nyérabkeun. makna leuwih jauhna nya éta menakjubkan atawa kamampuan luar biasa anu hésé ditarima ku akal[2].
Conto Teluh jeung Panyinglarna[édit | sunting sumber]
1. Paneluh Galunggung jeung Pamulangkeunana Paneluh
Ratu teluh ti Galunggung,[1]
Sang Ratu Cedacawal,[1]
Ratu teluh ti Gunung Agung,[1]
Sang Ratu Murba Sakama,[1]
Sang Ratu Talagabodas,[1]
nu Kawasa pusering talaga,[1]
Sang Ratu Cedacawal,[1]
nya aing Sang Ratu Cedacawal,[1]
pur,geni;pur braja,[1]
seuseup getihna,[1]
cokcrok ototna,[1]
bedol tikorona,[1]
sayab nyawana,[1]
tuh!singsieunan Si....(sebut ngaran nu dituju)[1]
Pamulangkeunana:
Ratu teluh ti Galunggung,[1]
aing nyahp asal sia,[1]
Ratu teluh ti Gunung agung,[1]
aing weruh dumuk sia,[1]
Sia Sang ratu Cendacawal buah reumbay,[1]
Sang Ratu Gerelang Hérang,[1]
baya, baya, tan ku baya![1]
nya sia nu baya ta mah,[1]
hirup ku pangaweruh,[1]
waras ku pangawasa,[1]
Hiding! hiding! hiding![1]
istan!istan!istan![1]
mangprung ka Gunung Agung,[1]
ka asal sia,[1]
malik ka nu doroi.[1]
Referensi[édit | sunting sumber]
- ↑ a b c d e f g h i j k l m n o p q r s t u v w x y z aa ab ac ad ae af ag ah ai [permana, Ruswendi.[s.a].Mantra jeung Pupujian(diktat kuliah).[s.l]: Jurusan Pendidikan Bahasa Daerah Fakultas Pendidikan Bahasa dan Seni Universitas Pendidikan Indonesia]
- ↑ Tips meredam Teluh Braja(diakses 5 November 2011)


text:
Béas
Béas nya éta bagian ‘siki’’ paré (gabah) anu geus dipisahkeun tina kulitna. Sacara anatomi bagian anu ditutupan kulit disebut ‘palea’ jeung bagian kulit anu nutupan béas disebut ‘lemma’. Dina salah sahiji tahap ngolah hasil paré nya éta gabah ditutu maké halu dina jubleg atawa digiling nepika bagian luarna (kulit gabah) leupas tina eusina. Ieu bagian eusi anu warnana bodas, semu beureum, ungu atawa ogé hideung anu disebut béas téh. Lian ti éta numutkeun kamus béas nya éta paré anu geus ditutu dina [[jubleg], jadi teu cangkangan deui. [1]
Béas tina paré ketan disebut ketan
Rupa-rupa Béas[édit | sunting sumber]
Béas ketan
Béas pandan
Béas beunyeur
Béas dolog
Galeri[édit | sunting sumber]
Sumber[édit | sunting sumber]
- ↑ R.A Danadibrata. 2006. Kamus Basa Sunda R.A Danadibrata. Bandung. Kiblat. Halaman64.


text:
Cendrawasih Gagak
Cendrawasih Gagak, Lycocorax pyrrhopterus, nya éta Cendarwasih anu rupana jiga manuk gagak ukuranana sedeng sarta miboga panjang kira-kira 34 cm. Cendrawasih gagak miboga nulu anu warna poék, tapi lembut kawas sutera.[1] Pamatukna manuk Cendrawasih gagak ieu miboga warna hideung, kelir di panonna beureum karmin, sarta ngabogaan sora panggero anu ngingetkeun urang kana sora gogog anjing.[1] Manuk Cendawasih gagak anu jalu sarta manuk bikangna mirip pisan, malahmah hésè di bédakeun. Manuk bikangnamah saeutik leuwih badag batan manuk jaluna.[1]
Cendrawasih ieu boga sipat monogami sarta éndemikna cicing di leuweung dataran rendah di kapuloan Maluku di Indonésia. Kadaharan utamana nya éta sabangsaning buah-buahan sarta artropod. Tilu sub spésiésna geus dipikawanoh, sarta ditandaan kalayan aya atawa henteuna bercak bodas dina bulu jangjang handapna.[1] Cendrawasih gagak umumna kapanggih di wewengkon habitatna, Cendrawasih Gagak diévaluasi miboga résiko pisan di jero IUCN Red List sarta kadaptar dina CITES Appendix II.[2] Cendrawasih gagak bisa punah lamun urang teu bisa ngajaga popilasina. Sabab geus kaancam pisan, lamun teu urang saha deui nu bakal ngajaga sarta ngalestarikeun manuk ieu.


text:
1. Kecap asal 4. Kecap memet
2. Kecap rajekan 5. Kecap wancahan
3. Kecap kantetan 6. Kecap rundayan
Kecap asal nyaeta, kecap nu tacan diropea wangunna.
Contona : Sangu, bodas, lumpat
Kecap rajekan di antarana :
A. Dwipurwa.
B. Dwilingga
C. Dwisasana
D. Trilingga
Conto :
Tetempo, cacabok, popolotot, jrd.
Dwipurwa nurutkeun hartina :
1. Lain nu boga lalakon : Bubuntut
2. Nuduhkeun barang nu siga : Sisiku, babantal
3. Nuduhkeun alat : Kakait, cocolok
4. Nuduhkeun kecap semu/samar : Pepetek, papago, ririwa
5. Nuduhkeun kecap abstrak : Papayung, bebenteng, kokojo
Dwipurwa di tambah rarangken : Bisa dirarangkenan ku rarangken an atawa eun. Nurutkeun hartina Dwipurwa dirarangkenan kabagi jadi 6, nyaeta :
1. Leuwih ti sakali : Seuseurian, gogorowokan, totonjeran
2. Barang tironan : Momobilan, paparahuan
3. Rupa-rupa : Bubuahan, kekembangan, pepelakan
4. Babagian badan : Mumuncangan, peupeuteuyan, cacariuan
5. Mindeng makena : Sasapedahan, kakaretaan
6. Asa/rasa : Singsireuman, seuseuneuan
1. Dwimurni : Kecap anu teu robah sorana
2. Dwireka : Kecap anu robah sorana
Dwimurni contona :
- Nuduhkeun loba : Bangku-bangku, korsi-korsi
- Rupa-rupa, sarua sipatna : Amis-amis, haseum-haseum
- Lila milampahna : Mikir-mikir, nimbang-nimbang
Nuduhkeun siga : Siku-siku
- Nuduhkeun kahanjakal : Geulis-geulis, kasep-kasep
Dwireka contona :
- Nuduhkeun rupa-rupa : Unak-anik, babak-bubuk
- Leuwih ti sakali migawena : Luak-lieuk, tumpa-tempo
- Nuduhkeun leuwih ti hiji : Jul-jol, cug-ceg
Kecap kantetan nyaeta, dua kecap atawa leuwih nu dihijikeun sarta miboga harti nu mandiri.
Kecap kantetan di bagi 2 :
1. Rakitan dalit, contona : Kacapiring, gandawesi
2. Rakitan anggang, contona : Sangu poe, dahar isuk
Nilik kana hartina kecap kantetan :
1. Nu satara (saharkat), conto : Kolot budak, gede leutik
2. Sinonim : Paksa pirusa, sugih mukti
3. Nuduhkeun bilangan : Dua welas, lima karung
4. Nuduhkeun babasan : Tiis ceuli, herang mata, laer gado
5. Nuduhkeun waktu : Salat peuting, dahar beurang
6. Nuduhkeun lantaran : Paeh ngajuru, meuli bogoh
7. Nuduhkeun di jieuna : Korsi hoe, peti beusi
8. Euweuh patalina : Panon poe, indung kesang
9. Nuduhkeun sipat : Bongkok meongeun, harigu manukeun
Kecap memet nyaeta, kecap nu asalna tina hiji omongan, tuluy dicokot sawatara engangna nu dianggap penting, contona : Oncom di jero (comro), amis di jero (misro).
Tina kecap kirata, conto : Gek sor, hartina gek diuk sor disuguhan.
Kecap wancahan nyaeta, kecap nu asalna meunang mondokeun tina sakecap atawa leuwih tapi lain tina kalimah, conto :
- Lantaran deudeuh : Geulis jadi Lis, eulis.
- Rusuh nyebutna/gancang : Atuhda jadi atuda, tuda.
- Ngaringkeskeun kecap kantetan : Sekolah Menengah Atas jadi SMA.
Kecap rundayan nyaeta, kecap asal nu dirarangkenan. Rarangken aya 4 rupa nurutkeun cara nempatkeunana.
a. Rarangken hareup (prefiks) : m, n, ny, ng, pa, pi, pang, sa, si, ti, ting, di, ka, mang, ba, nyang, pra, pri, per, pada, pasa, silih, barang, contona : sabeulah,pangjajap, si godeg, jrd.
b. Rarangken tengah (infiks) : ar, al, um, contona : bareureum, galede, gumeulis, jrd.
c. Rarangken tukang (sufiks) : an, ana, eun, keun, ing, ning, contona : incuan, beurateun, alungkeun, jst.
d. Rarangken gabung (simulfiks) : pang-keun, di-keun, di-an, sa-eun, pi-eun, di-al-keun, pang-ar-keun, contona : Pangmesekeun, dialungkeun, jst.
di, ka nuduhkeun tempat, nulisna dipisahkeun jeung kecap asal, contona : diBandung, di imah, ka sakola, jrd.


text:
The Rose of Versailles
Citakan:Manga The Rose of Versailles (ベルサイユのばら Berusaiyu no bara) mangrupakeun hiji manga beunang Riyoko Ikeda nu kahiji medal dina taun 1973. Manga ieu miboga latar dina ahir abad ka-18 nalika awal révolusi Perancis. Inohong utama ti komik ieu nya éta putri bangsawan Oscar Francois de Jarjayes nu ti basa leutikna diajar ku bapana ku cara militér. Tugas ti Oscar nya éta ngalindungan Ratu Antoinette.
Tumbu kaluar[édit | sunting sumber]
- (Basa Jepang) Loka resmi Riyoko Ikeda
- (it) Riyoko Ikeda Fan Site
- (en) Lady Oscar (The Rose of Versailles judul luar nagri)


text:
Buryatia
Buryatia mangrupakeun ngaran Subjék Féderal Rusia. Subjék ieu miboga luas wewengkon 351.300 km². Populasi di Républik ieu nya éta 981.238 jiwa (2002). Kalawan kapadetan 2,8 jiwa/km². Ibu kotana nya éta Ulan-Ude.
Sajarah[édit | sunting sumber]
Buryatia dijajah kahiji kalina dina 1600 pikeun kamakmuran, emas, jeung tambang lian. Dina 1923, Buryat-Mongol ASSR diwangun minangka hasil panggabungan Buryat-Mongol jeung Mongol-Buryat Oblasts. Dina 1937, Aga Buryatia jeung Ust-Orda Buryatia dipeupeus ti Buryat-Mongolian ASSR jeung digabung sareng Chita jeung Irkutsk Oblasts, tumurut. Saliaan ti éta, Distrik Olkhonsky ditransfer ti Buryat-Mongolina ASSR ka Irkutsk Oblast.


text:
Burih
Dina anatomi, burih téh organ dina saluran pencernaan nu pancénna nyerna dahareun. Sacara umum, fungsi utama burih mah lain nyerep gizi tina dahareun nu dicerna; éta mah pancén peujit. Pagawéan burih anu utama nyaéta ngarecah molekul-molekul baradag dina dahareun jadi nu laleutik sahingga leuwih bisa diserep kana aliran getih. Ngaran Latin pikeun burih nyaéta Ventriculus jeung Gaster; istilah-istilah médis nu patali jeung burih biasana sok maké awalan "gastro-" atawa "gastric".
Dina awak manusa, burih téh mangrupakeun lingkungan nu haseum kacida (ku ayana sékrési asam hidroklorat) nu ngandung énzim péptidase. Malah, fakta nunjukkeun yén interior burih téh bisa nyékrésikeun 2-3 léter cairan burih dina sapoéna.
Dina awak ruminansia, burihna téh mangrupa organ badag nu kabagi kana sababaraha rohangan nu "ngimahan" baktéri simbiotik nu ngahasilkeun énzim nu diperlukeun pikeun nyerna selulosa bahan nabati. Bahan nabati éta téh dicerna sacara parsial ngaruntuy dina sababaraha rohangan burih, sahanteuna dibeuweung/dicapék sakali deui.
Daptar eusi
Burih manusa[édit | sunting sumber]
Anatomi[édit | sunting sumber]
Burih téh perenahna di antara ésofagus jeung tungtung awal peujit leutik (duodenum), bagian kénca rohangan abdominal, fundusna nyanghareup ka diafragma.
Burih dibagi kana lima bagian, nu masing-masing mibanda sél katut fungsi nu béda-béda. Cairan burih (gastric juice) nu aya dina jero burih téh pH-na 1-3. Kadang cairan ieu kalah ngaruksak pinding burih atawa lapisan mukosana, nu disebut kasakit maag téa.
Histologi[édit | sunting sumber]
Sarua jeung bagian sistim pencernaan lianna, pinding burih téh diwangun ku sababaraha lapisan.
Lapisan anu kahiji nyaéta mukosa, nu diwangun ku épitél, lamina propria, jeung otot lemes nu katelah muscularis mucosa. Submukosa-na aya handapeun ieu lapisan, mangrupa serat jaringan konéktif nu misahkeun mukosa ti lapisan handapeunana: muscularis externa. Otot burih dibédakeun ti organ pencernaan lianna sabab boga tilu lapisan otot, lain dua. Handapeun lapisan otot ieu aya adventitia, lapisan jaringan konéktif nu nyambung ka omenta.
Épitél burih ngabentuk liang-liang jero nu disebut fundic or oxyntic glands. Sél anu tipena béda-béda téh perenahna béda-béda dina sela liangna. Sél nu aya dina dasar liang disebut sél chief, nu pancénna ngahasilkeun pépsinogén, prékursor inaktif pépsin, nu ngarecah protéin. Sékrési pépsinogén nyegah kacernana sél-sél dina pinding burih. Salajengna sél parietal nu ngahasilkeun asam burih, nu maéhan kalolobaan baktéri nu aya dina dahareun, ngarangsang rasa lapar, sarta ngaktifkeun pépsinogén jadi pépsin. Deukeut punclutna, nu pangdeukeutna kana eusi burih, aya sél nu produsén mukus nu disebut sél goblet, nu ngabantu ngajaga sangkan burih teu kacerna sorangan.
Muscularis externa, sakumaha disebut di luhur, diwangun ku tilu lapis otot lemes. Lapisan pangjerona arahna nyérong, teu ilahar dina sistim digésti mah, boga pancén metakeun gerak ngarameus sahingga sacara fisik ngarecah dahareun. Lapisan otot salajengna nyaéta nu sirkular jeung nu longituditinal, nu ogé aya dina bagian organ pencernaan lianna. Antrum mibanda otot nu leuwih kandel dina pindingna, sabab boga pancén dina kontraksi nu leuwih beurat batan fundus. Pylorus dikuriling ku pinding otot sirkular kandel nu normalna tonically constricted forming a functional (if not anatomically discrete) pyloric sphincter, nu ngatur gerak chyme ka duodenum.
Kontrol sékrési jeung motilitas[édit | sunting sumber]
Gerak jeung aliran zat-zat kimia kana burih diatur ku sistim saraf otonom jeung rupa-rupa hormon sistim pencernaan.
Hormon gastrin nu dikaluarkeun ku sél G nyababkeun ngalobaanana sékrési HCl, pépsinogén jeung faktor intrinsik tina sél parietal jero burih. Hormon ieu gé ngaronjatkeun motilitas dina jero burih. Ieu diinhibisi ku pH nu normalna kurang ti 4, sarupa jeung hormon somatostatin.
Kolésistokinin (CCK) sabenerna mah kuat pisan pangaruhna kana hampru, tapi ogé boga peran dina ngosongkeun burih. Sarupa jeung sékrétin nu dihasilkeun dina peujit leutik, pangaruhna anu kuat mah kana pankréas, tapi ogé bakal ngeureunan sékrési asam burih.
GIP jeung éntéroglukagon nurunkeun asam burih katut motilitasna.
Hormon-hormon salian ti gastrin petana pikeun ngeureunkeun peta burih, nu mangrupakeun jawaban tina dahareun dina peujit nu can kaserep. Mun peujit pinuh kénéh sarta masih nyerna dahareun, burih téh ukur ngawadahan dahareun nu asup.
Kasakit[édit | sunting sumber]
Baca ogé[édit | sunting sumber]
- asam burih
- nyeri burih (maag)
Sumber rujukan[édit | sunting sumber]
- Stomach, Wikipédia édisi basa Inggris per 6 Désémber 2005.


text:
Fungsi périodik
Dina matematika, fungsi périodik nyaéta hiji fungsi nu malikan nileyna dina interval atawa periode nu teratur. Conto nu pangpentingna nyaeta fungsi trigonométri, nu malikan sanggeus interval panjang 2π. Fungsi periodik dipake dina sains keur nerangkeun osilasi, gelombang, jeung fenomena liana nu mintonkeun periodisitas. Fungsi sejena nu henteu periodik disebut aperiodik atawa -non-periodik.
Definisi[édit | sunting sumber]
Fungsi f disebut 'periodik lamun
Tempo oge[édit | sunting sumber]
- Periodic sequence
- Almost periodic function
- Amplitudo
- Definite pitch
- Doubly periodic function
- Frekuensi
- Osilasi
- Quasiperiodic function
- Wavelength
- Periodic summation


text:
BEWARA
Bewara (ind. Pengumuman) sarua jeung beja, wawaran,
atawa embaran anu ditepikeun ku salah saurang jalma ka jalma loba. Tujuanana
sangkan nu dibere beja teh apal kana naon-naon anu ditepikeun.
Bewara oge bisa disebut iklan, tapi anu disebutkeun iklan
mah miboga ciri-ciri sejen nu leuwih husus, lantaran tujuanana sangkan leuwih
bisa mincut hate batur, bisa ku caranepikeunana kaleuleuwihi (bombastis), sarta
sifatna mangaruhan (persuasif).
Ciri-ciri beware
- Judul bewara;
- Aya jejer anu dibewarakeun;
- Aya eusi anu dibewarakeun, ngawengku ngaran
kagiatan atawa barang anu dibewerakeun, tempat jeung waktu kagiatan,
tujuan bewara.
Ciri-ciri IKLAN
- Aya judul iklan;
- Aya jejer anu diiklankeun;
- Kalimahna parondok;
- Kecap-kecap anu dipake leuwih jentre hartina;
- Sifatna mangaruhan (persuasif)
MIKAWERUH SASTRA LAGU
Istilah lagu leuwih dipikawanoh ti batan kawih atawa tembang. Rupa-rupa kawih
kaayeunakeun. Upamana wae, kawih nu dijieun sarta dihaleuangkeun ku Doel
Sumbang, Nining Meida, Dety Kurnia, Bungsu Bandung, jsb. Kawih anu bieu leuwih
dipikawanoh ku istilah lagu. Saenyana anu dimaksud lagu nyaeta susunan nada anu
dipidangkeun saalus-alusna nepi ka endah jeung genah kadengena.
Lagu disebut oge susunan
wirahma (ritme), panjang pondokna atawa ajen (harga) nada. Lagu dipake oge
pikeun turun-naekna, sarta panjang pondokna sora dina maca, tembang, jeung
ngaji. Wangun
ugeran, puisi atawa syair anu dipake midangkeun lalaguan, kawih, jeung tembang,
(Indonesia: nyayian), disebut rumpaka. Rumpaka minangka
katerangan tina tema atawa lagu. Anu dihaleuangkeun tadi kaasup kawih modern. Kawih modern anu nadana
pentatonis disebut lagu pop.
Istilah kawih diartikeun
rakitan basa sabangsa dangding, sarta kawih mah henteu make patokan pupuh.
Kawih mangrupa sekar anu kauger ku embat atawa tempo kalawan rumpaka atawa
syair anu tangtu. Kawih biasana disusun ku ahli husus nu disebut panyanggi
(Ind: komponis). Kawih
sok dihaleuangkeun ku sinden atawa juru sekar, sarta biasana dipirig ku gamelan.
Rupa-rupa kawih buhun atawa klasik saperti Mojang Priangan, Hariring Kuring,
jsb. Seniman anu sok nyanggi kawih di antarana bae: Mang Koko, Nano S, Doel
Sumbang, jsb.
Beda jeung lagu atawa kawih,
aya oge nu disebut tembang. Tembang mangrupa seni sora lagu anu wirahmana
bebas, tapi biasana sok kauger ku patokan pupuh. Tembang sok dipirig ku kacapi suling. Aya rupa-rupa
tembang Sunda, di antarana bae: tembang beluk (nembangkeun wawacan), Cianjuran
(ti Cianjur), Ciawian (ti Ciawi, Tasikmalaya), jeung Cigawiran (ti Cigawir,
Limbangan Garut). Tembang umumna sok ngagunakeun patokan pupuh anu 17. Salian
ti lagu/kawih atawa tembang aya oge nu disebut kakawihan, nyaeta lalaguan anu
sok dihaleuangkeun ku barudak.
MINGPIN RAPAT
Rapat kaasup kana kagiatan komunikasi jeung interaksi
sosial, disebut kagiatan komunikasi lantaran dina rapat aya pesen-pesen anu
ditepikeun ku pamingpin rapat ka pamilon rapat. Jadi rapat nya eta babadamian
pikeun ngarengsekeun hiji masalah dina organisasi. Dina rapat oge silih tempas
omongan pikeun madungdengkeun eusi nu dirapatkeun.
TANGGUNG JAWAB PAMINGPIN
RAPAT
- Ngajaga atawa miara lancarna diskusi;
- Ngalelempeng jalanna diskusi sangkan ngahontal
tujuan nu dipiharep;
- Nampung jeung ngamalirkeun kahayang katut
pamadegan pamilon diskusi;
- Nyieun kacindekan saheulaanan tina hasil diskusi;
- Ngarumuskeun hasil nu bisa ditarima ku sakumna
pamilon.
Tatahar pikeun jadi panumbu
catur anu alusPersiapan
- pribadi pikeun jadi panumbu catur (pamingpin
rapat), di antarana:
a) nyiapkeun bahan-bahan anu dipake pikeun ngatur
diskusi;
b) miboga gambaran anu jentre ngeunaan sasaran atawa
hasil tina diskusi;
c) siap nyanghareupan sagala hal nu bakal kajadian,
upamana aya beda pamadegan.
.2.
Persiapan keur nyanghareupan pamilon (audien),
di antarana:
a) komunikasi anu alus jeung pamilon;
b) mikawanoh watek (karakteristik) umum para pamilon
samemehna; jeung
c) alusna mah aya hubungan anu loma (akrab) samemeh
diskusi lumangsung.
HAL-HAL ANU KUDU DITITENAN
UPAMA JADI PANUMBU CATUR
- Panumbu catur perlu merhatikeun tata cara sopan
santun protokoler hiji daerah;
- Omongan panganteur kana kagiatan diskusi alusna
mah singget tapi jentre (jelas;
- Perlu miboga sikep objektif tur tumarima (terbuka)
ka sakur pamilon;
- Kudu bisa jadi panengah pamilon nu patorog-torog
ku cara nu alus sarta bisa mangaruhan (persuasif);
- Omongan panumbu catur bisa ditarima ku para
pamilon.
Mikawanoh istilah organisasi
- Pupuhu: ketua atawa
kepala;
- Girang serat:
sekretaris atawa juru tulis;
- Panata harta: bendahara;
- Pangaping: pembimbing
- Papayung: pelindung
- Notulen: jalma nu sok
nuliskeun lumangsungna rapat;
- Sekretariat: alamat
(kantor) organisasi;
- Panata calagara:
panitia acara;
- Komite: panitia atawa
sawatara jalma anu dipapancenan ngalaksanakeun putusan pamarentah, putusan
rapat, jsb.
- Lembaga: badan atawa
pakumpulan (organisasi) nu maksudna nalungtik salah sahiji widang
pangaweruh katut usaha ngamekarkeunana;
- Seksi acara: pangurus
dina organisasi nu kapapancenan nguruskeun acara;
- Seksi angkang-ingking:
pangurus widang nu nguruskeun transportasi jeung akomodasi;
- Seksi humas: pangurus
dina organisasi nu kapapancenan nguruskeun hubungan jeung masarakat;
- Seksi kasenian:
pangurus dina organisasi nu kapapancenan nguruskeun widang kasenian;
- Seksi konsumsi:
pangurus dina organisasi nu kapapancenan nguruskeun konsumsi;
- Yayasan: badan atawa
organisasi anu disahkeun ku notaris pikeun ngalaksanakeun tujuan sosial,
saperti ngadegkeun sakola, jsb.
CARPON
Carpon nyaeta karangan
rekaan (fiksi) dina wangun lancaran (prosa) anu wangunna pondok. Galur caritana
relatif basajan lantaran jumlah caritana henteu rea, museur kana hiji kajadian
utama. Palakuna oge ukur dua atawa tilu urang. Ku lantaran kitu, carita pondok
mah ukuran caritana oge pondok , sarta caritana nyaritakeun kahirupan sapopoe.
CIRI-CIRI CARPON
1. Sumebarna sacara tinulis;
2. Wangunna relatif pondok;
3. Palakuna teu pati loba;
4. Galurna basajan;
5. Dipikanyaho anu nulis atawa
ngarangna;
6. Eusina mangrupa rekaan tina
realitas kahirupan sapopoe.
RIWAYAT HIRUP
Nya éta karangan anu eusina
nyaritakeun kajadian atawa peristiwa dina runtuyan waktu. Aya dua rupa riwayat
hirup, nya éta autobiografi jeung biografi. Autobiografi nya éta riwayat hirup
anu nepikeunana pribadi sorangan, biasana ngagunakeun sesebutan jalma ka hiji
“kuring”. Ari biografi nya éta riwayat hirup anu nepikeunana jalma lian,
biasana ngagunakeun jalma ka tilu “manéhna”. Hal-hal anu kudu aya dina riwayat
hirup, di antarana:
- Ngaran lengkep;
- Tempat, tanggal, bulan, jeung
taun dilahirkeun;
- Ngaran kolot (indung jeung
bapa);
- Pangalaman atikan atawa sakola
jeung taun lulusna;
- Pangalaman gawé, ti mimiti nepi
ka disusuna riwayat hirup;
- Kagiatan nu diiluan dina
organisasi, kagiatan kamasarakatan, jsb;
- Karya-karya anu kungsi dijieun;
- Pangajén (penghargaan) anu
kungsi ditarima.
Pancakaki
nya éta pernahna jalma ka jalma lian anu sakulawarga atawa baraya.


text: 1Pilatus marentahkeun supaya Isa dirangket. 2Ari serdadu-serdadu, nyieun makuta tina cucuk; seug dianggokeun kana mastaka-Na bari diharuduman ku jubah ungu. 3Geus kitu, serdadu-serdadu teh pura-pura ngahormat ka Anjeunna. “Wilujeng, Raja urang Yahudi!” Pokna, bari nyararabokan. 4Pilatus ka luar deui, sasauran ka urang Yahudi, “Tarenjo, jelema-Na ku kami dibawa ka luar deui, supaya maraneh nyaho yen ku kami teu kapanggih dosa-Na.” 5Bari Isa dijonghokkeun, — beunang ngamakutaan ku cucuk jeung diharuduman ku jubah ungu — pok anjeunna ngalahir deui, “Pek, tarenjo ieu jelema.” 6Ger bae, imam-imam kapala jeung wakil-wakil resmi bangsa Yahudi sejenna raong, pokna, “Gantung, gantung dina kayu salib!” Saur Pilatus, “Jung barawa, gantung ku maraneh bae; sabab ku kami mah, teu kapanggih dosa-Na.” 7Urang Yahudi ngajarawab, “Cek hukum bangsa simkuring mah, eta Jelema teh, kudu dipaehan. Sabab manehna, ngaku-ngaku Putra Allah!” 8Ningali maranehna kitu, Pilatus beuki seber bae, 9tuluy lebet deui ka rohangan pangadilan, mariksa deui ka Isa, saur-na, “Ari Maneh ti mana nya asal?” Tapi ku Isa henteu diwaler. 10Saur Pilatus, “Maneh teh embung ngajawab? Na teu nyaho yen kami kawasa ngabebaskeun atawa ngahukum gantung ka Maneh?” 11Waler Isa, “Anjeun henteu kagungan kawasa naon-naon ka Simkuring, kajabi upami aya idin ti Nu linggih di sawarga. Kitu nu mawi jalmi-jalmi anu nyerenkeun Simkuring ka dieu, dosana leuwih gede ti batan dosa anjeun.” 12Pilatus saiasa-iasana milari tarekah, supaya Isa bisa bebas. Tapi urang Yahudi tingcorowok deui, “Upama eta Jelema dibebaskeun, tetela anjeun teh ngalawan ka Sang Prabu. Margi saha-saha anu ngajenengkeun maneh jadi raja, eta teh geus ngalawan ka Prabu.” 13Sanggeus dijawab kitu, Pilatus marentahkeun supaya Isa dibijilkeun; ari anjeunna mah linggih dina bagian rohangan pangadilan anu disebut Litostrotos, basa Ibranina: Gabata, hartina panggung batu. 14Harita teh poe sasadiaan Paska, kira-kira pukul dua welas beurang. Pilatus ngalahir, “Tah ieu, Raja maraneh teh!” 15Urang Yahudi tinggorowok deui, “Singkirkeun, singkirkeun!” Saur Pilatus, “Jadi, ieu Raja maraneh teh ku kami kudu digantung?” Imam-imam kapala ngajarawab, “Simkuring teu gaduh deui raja, iwal ti Prabu!” 16Tungtungna, Pilatus nyerah; Isa diserenkeun ka maranehna sina digantung. Geus kitu, tuluy Isa dibawa ku maranehna. 17Isa digiring ka hiji tempat anu dina basa Ibrani disebut Gulguta, — hartina: tempat tangkorek — bari di sina manggul kayu salib-Na ku anjeun. 18Nya di dinya, Anjeunna digantung teh, bareng jeung dua penjahat nu digantung di kencaeun jeung katuhueun-Na; ari Isa di tengah. 19Dina pucuk salib, Pilatus nulis kieu: Isa Urang Nasaret Raja Urang Yahudi. 20Kabaca ku pirang-pirang urang Yahudi, kawantu tempat eta teh deukeut ka kota; ditulisna, dina basa Ibrani, Laten, jeung Yunani. 21Imam-imam kapala urang Yahudi arunjukan ka Pilatus, pokna, “Kalimahna saena mah ulah Isa Urang Nasaret Raja Urang Yahudi, nanging: Kami Raja Urang Yahudi.” 22Waler Pilatus, “Naon nu geus ditulis ku kami, eta tetep moal dirobah.” 23Sanggeus digantung ku serdadu-serdadu, anggoana-Na ku maranehna dibagi jadi opat bagian, masing-masing meunang sabagian. Barang jubah-Na rek dibagi, horeng ngan mangrupa lawon sagebar nu teu dikaput. 24Cek serdadu-serdadu, “Ulah dipotongan, urang lotrekeun bae ku saha engke beunangna.” Lebah dieu bukti pisan unina Kitab Suci anu kieu: Papakean Kami dibagikeun, jubah Kami dilotrekeun. Nya kitu pisan anu dijalankeun ku serdadu-serdadu, harita teh. 25Deukeut salib-Na aya ibu-Na jeung saderek ibu-Na, nya eta Maryam, bojona Kleopas, jeung Maryam Magdalena. 26Barang Anjeunna ningali, yen ibu-Na jeung murid nu dipikaasih-Na aya di dinya; Isa sasauran ka ibu-Na, saur-Na, “Ibu, eta teh tuang putra!” 27Ari ka eta murid saur-Na teh, “Eta teh indung hidep!” Ti harita ibu-Na ku eta murid dibawa ka imahna, diaku sarta dirawatan. 28Sanggeus kitu, Isa ngaraos yen kiwari sagala rupana geus beres. Anjeunna nyoara deui (luyu jeung anu kaungel dina Kitab Suci) saur-Na, “Kami halabhab!” 29Di dinya, memang geus disadiakeun anggur nu rasana haseum, sawadah. Tuluy aya anu niirkeun sepon kana gantar dianclomkeun ka dinya, seug diantelkeun kana lambey-Na. 30Sanggeus ngaraosan, Anjeunna nyoara deui, saur-Na, “Geus cacap!” Geus kitu, mastaka-Na ngulahek lantaran Anjeunna geus masrahkeun nyawa-Na. 31Ku lantaran poe eta malem Paska, hukuman-hukuman teh teu meunang diingkeun dina kayu salib nepi ka poe Sabat, isukna. Komo Sabat anu harita mah, Sabat istimewa. Urang Yahudi marenta idin ka Pilatus, nya eta pikeun mingges-minggeskeun suku anu keur digarantung tea, supaya mayit-mayitna bisa gancang diturunkeun. 32Prak bae, hukuman-hukuman teh, ku serdadu-serdadu dipingges-pinggeskeun sukuna. Mimiti anu saurang terus anu saurang deui. 33Barang giliran Isa, eta serdadu-serdadu teu tulus minggeskeun sampeana-Na lantaran geus tetela pupus. 34Tapi aya salah saurang serdadu, anu bres bae numbak kana angkeng-Na. Cur, harita keneh, bijilan getih jeung cai. 35Eta kajadian teh geus ka tenjoeun ku hiji jelema. Naon nu geus kasaksian ku eta jelema teh, beunang dipercaya. Manehna yakin, yen naon anu geus kasaksian ku manehna teh enya-enya kajadian. Ku sabab eta, urang oge bisa percaya kana kateranganana. 36Kaayaan Anjeunna anu kitu teh, cocog pisan jeung anu geus kaungel dina Kitab Suci, kieu: “Tulang Anjeunna, sahiji oge, moal aya anu dipotongkeun.” 37Aya deui, ayat Kitab Suci anu ungelna, “Maranehna bakal neuteup ka salira-Na, anu ku maranehna ditumbak tea.” 38Geus kitu, Yusup, urang Arimatea (salah saurang murid Isa kalawan susulumputan lantaran sieun ku urang Yahudi), ngadeuheus ka Pilatus; anjeunna menta idin pikeun nurunkeun layon Isa. Sanggeus kawidian, layon-Na teh diturunkeun. 39Nikodemus oge, — anu bareto kungsi ngadeuheus ka Isa peuting-peuting tea — milu bari mawa minyak emur anu dicampur jeung minyak candana kira-kira lima puluh kilo lobana. 40Layon-Na diturunkeun ku duaan, tuluy dibungkus ku boeh jeung dibauran rarampean sakumaha adat kabiasaan urang Yahudi ari ngamakamkeun mayit. 41Di dinya, deukeut tempat Isa disalib, aya hiji taman; di dinya teh aya hiji guha, — pikeun ngamakamkeun mayit — anu can kungsi dipake. 42Ku sabab harita teh pikeun urang Yahudi mah poe panyadiaan Paska tea, layon Isa teh di lebetkeun ka dinya bae.


text:
Ngaran Kekembang
Sabtu, 12 November 2011
GAYA BASA
Nya eta gaya basa anu mapadekeun barang paeh kana barang anu hirup(jelema).
contoh : Sora suling ngabangingik ngagerihan hate anu kingking.
2. Gaya Basa Lalandian (metafora)
Nyaeta gaya basa anu sok dilalapkeun ka jalma anu boga pasipatan anu tangtu, boh ditilik tina, degdegannana, kalakuannana, wawanen jsb.
contoh : Nok Nia mani jiga careuh bulan, di wedak teh kandel pisan.
3. Gaya Basa Raturan (eufimisme)
nya eta gaya basa nu ngagunakeun ungkapan anu lemes, sangkan merenah nu narima, salain ti eta sangkan karasa sopan.


text:
Asam format
Asam format (sacara sistematis disebut asam métanoat) mangrupakeun asam karboksilat pangbasajanna. Rumusna CH2O2 atawa HCOOH.
Di alam, asam format aya dina peurah panyeureud serangga ordo Hymenoptera, kaasup nyiruan jeung sireum. Ngaran asalna dicokot tina kecap basa Latin pikeun sireum, formica, nu nujul ka isolasina nu munggaran ku cara distilasi awak sireum. Sanyawa kimia kawas uyah hasil tina nétralisasi asam format jeung hiji basa, atawa hiji éster nu diturunkeun ti asam format, disebut format (atawa métanoat). Ion format rumusna HCOO-.
Daptar eusi
Sajarah[édit | sunting sumber]
Geus ti abad ka-15 kénéh, sababaraha urang alkémis jeung naturalis geus awas yén sayang sireum ngaluarkeun bau haseum. Nu munggaran ngadadarkeun éxtraxi zat ieu (ku cara distilasi sireum paéh) nyaéta naturalis Inggris John Ray, taun 1671. Munggaran disintésis tina asam hidrosianat ku kimiawan Prancis Joseph Gay-Lussac. Taun 1855, kimiawan Prancis séjénna, Marcellin Berthelot, ngembangkeun sintésisna tina karbon monoxida nu sarua jeung nu kiwari dipaké.
Dina industri kimia, asam format dianggap sanyawa kimia nu teu nguntungkeun industri. Tapi, ahir taun 1960-an, asam format jadi hasil gigir industri asam asetat. Kusabab kamangpaatanana pikeun pangawét (preservatif) jeung antibaktéri parab ternak, kiwari malah geus dijieun dina industri nu mandiri.
Pasipatan[édit | sunting sumber]
Asam format puyar na cai sarta mangrupa pangleyur organik pangpolarna, tapi bisa puyar ogé dina hidrokarbon. Dina hidrokarbon jeung fase uap, wujudna lain dina molekul tunggal, tapi dimér nu kabeungkeut ku hidrogén. Dina fase gas, beungkeut hidrogén ieu ngabalukarkeun panyimpangan tina hukum gas idéal. Asam format padet jeung cair ngawangun jaringan molekul-molekul asam format nu kabeungkeut hidrogén.
Asam format mibanda pasipatan kimia nu sarupa jeung [[asam karboxilat séjénna, ngan moal bisa ngabentuk boh asil klorida atawa anhidrida asam. Réaksi pikeun ngahasilkeun turunan-turunan éta kalah bakal ngahasilkeun karbon monoksida. Asam format bisa jadi karbon monoxida mun kapanasan. Asam format mibanda sipat ngaréduksi kawas aldehida.
Asam format mahiwal ti asam karboksilat séjén alatan kamampuhna dina réaksi adisi jeung alkéna. Asam format jeung alkéna meta kalawan cepet ngahasilkeun éster format. Tapi, mun aya asam nu tangtu kawas asam sulfat jeung hidroflorat, kalah varian réaksi Koch nu lumangsung, sahingga nambahkeun asam format ka alkéna bakal ngahasilkeun asam karboksilat gedé.
Uyah format pangbasajanna leyur na cai.
Produksi[édit | sunting sumber]
Asam format dihasilkeun salaku hasil gigir di rupa-rupa pabrik kimia, utamana asam asetat. najan hasil gigir ieu kaitung loba, teu bisa nyukupan pangabutuh asam format kiwari, sahingga perlu dijieun sacara husus.
Nalika métanol jeung karbon monoksida dicampurkeun dina kaayaan basa, bakal ngahasilkeun turunan asam format: métil format, luyu jeung kasaruaan
Dina skala industri, réaksi ieu lumangsung dina fase cair jeung tekenan luhur: 80 °C jeung 40 atm. Basa nu pangilaharna dipaké nyaéta natrium métoksida. Hidrolisis métil format ngahasilkeun asam format:
Hidrolisis métanol sacara langsung merlukeun loba pisan cai sangkan bisa lumangsung sacara éfisién, sahingga sababaraha pabrikan ngarancang maké jalan teu langsung, mimiti ku ngaréaksikeun métil format jeung amonia sangkan ngahasilkeun formamida, nu lajeng dihidrolisis ku asam sulfat sahingga ngahasilkeun asam format:
Téhnik ieu boga masalah, hususna dina hal miceun hasil gigir amonium sulfat, sahingga kaayeunakeun mah, sababaraha parbik ngembangkeun alat hémat énergi pikeun misahkeun asam format tina cai nu dipaké na hidrolisis langsung. Dina salasahiji prosés ieu, nu dipaké ku BASF, asam format dipisahkeun tina cai ku cara ékstraksi cair migunakeun basa organik.
Mangpaat[édit | sunting sumber]
Mangpaat poko asam format nyaéta salaku bahan pangawét jeung antibaktéri parab ternak. When sprayed on fresh hay or other silage, it arrests certain decay processes and causes the feed to retain its nutritive value longer, and so it is widely use to preserve winter feed for cattle. In the poultry industry, it is sometimes added to feed to kill salmonella bacteria.
Some beekeepers use formic acid as a miticide against the Varroa mite.
Formic acid is of minor importance in the textile industry and in the tanning of leather. Some formate esters are artificial flavorings or perfumes.
Kasalametan[édit | sunting sumber]
Bahaya poko asam format nyaéta nalika keuna kana kulit atawa panon (cairan atawa uapna). Any of these exposure routes can cause severe chemical burns, and eye exposure can result in permanent eye damage. Inhaled vapors may similarly cause irritation or burns in the respiratory tract. Since carbon monoxide may be also be present in formic acid vapors, care should be taken wherever large quantities of formic acid fumes are present. The US OSHA Permissible Exposure Level (PEL) of formic acid vapor in the work environment is 5 parts per million parts of air (ppm).
Formic acid is readily metabolized and eliminated by the body. Nonetheless, some chronic effects have been documented. Some animal experiments have demonstrated it to be a mutagen, and chronic exposure may cause liver or kidney damage. Another possibility with chronic exposure is development of a skin allergy that manifests upon re-exposure to the chemical.


text:
Hirohito
Kaisar Jepang Hirohito (Basa Jepang: 裕仁) (29 April, 1901 – 7 Januari, 1989) Kaisar Jepang ka-124 dumasar kana runtuyan suksesi tradisional, ti taun 1926 nepi ka 1989. Sanggeus pupus, namina disebut Emperor Shōwa (昭和天皇 Shōwa Tennō?) di Jepang, nami anumerta keur anjeunna ku kabinet Jepang dina tanggal 13 January, 1989. Sanajan sacara luas disebat Hirohito, atawa Kaisar Hirohito di luar Jepang, kaisar panungtung ngan dumasar kana nami anumerta keur di Jepang. Kaisar Hirohito, kaisar panglamina dina sajarah Kaisar Jepang tur loba parobahan dina kahirupan urang Jepang salami pamarentahanna.
Awal kahirupan[édit | sunting sumber]
Lahir di Istana Aoyama Tokyo, Hirohito putra munggaran ti Putra Mahkota Yoshihito sarta Putri Mahkota Sadako. Basa keur leutik gelarna Prince Michi (迪宮 Michi no miya?). Hirohito jadi putra mahkota sanggeus pupus akina Emperor Meiji, dina 30 Juli, 1912, sarta dinobatkeun jadi Putra Mahkota dina 2 Nopémber, 1916.
Sakola di Sakola Gakushuin husus lalaki ti taun 1908 nepi ka 1914 sarta neruskeun di institut keur Putra Mahkota (Tōgū-gogakumonsho) ti taun 1914 nepi 1921. Dina 29 Nopémber, 1921, jadi bupati Jepang, ngagantikeun ramana. Dina 1922, Prince Regent Hirohito salila genep bulan ka Inggris sarta lima nagara [[Eropa] ]nyaeta (Perancis; Itali, Kota Vatikan; Walanda; jeung Belgia) tur jadi putra mahkota Jepang munggaran nu kaluar negeri.
Nikah jeung baraya jauh, nyaeta Ratu Nagako, dulur pangkolotna Prince Kuni Kuniyoshi, dina 26 Januari, 1924, putra-putrina:
- Ratu Teru (Teru no miya Shigeko), lahir 9 Désémber, 1925, pupus 23 Juli, 1961; nikah 10 Oktober 1943 Prince Morihiro (lahir 6 Méi, 1916, pupus 1 Pébruari, 1969), putra pangkolotna Prince Higashikuni Naruhiko jeung istrina , Princess Toshiko, putri ka dalapan Kaisar Meiji; leungit statusna ti anggota kulawarga kaisar, 14 Oktober, 1947.
- Princess Hisa (Hisa no miya Sachiko), lahir 10 Séptémber, 1927, pupus 8 Maret, 1928.
- Princess Taka (Taka no miya Kazuko), lahir 30 Séptémber, 1929, pupus 26 Maret, 1989; m. 5 Méi, 1950 Mr. Toshimichi Takatsukasa (lahir 26 Agustus, 1923, pupus 27 Januari, 1966), putra Nobusuke Takatsukasa panggedéna[peer].
- Princess Yori (Yori no miya Atsuko), lahir 7 Maret, 1931; nikah 10 Oktober, 1952 Mr. Takamasa Ikeda (lahir 21 Oktober, 1927), putra pangkolotna ti Marquis Nobumasa Ikeda.
- Putra Mahkota Akihito (ayeuna Kaisar), lahir 23 Désémber , 1933; nikah 10 April, 1959 Miss Michiko Shoda (lahir 20 Oktober, 1934), putri pangkolotna Mr. Hidesaburo Shoda, manten presiden jeung ketua Nisshin Flour Milling Company.
- Prince Hitachi (Hitachi no miya Masahito), lahir 28 Nopémber, 1935; nikah 30 Oktober, 1964 Miss Hanako Tsugaru (lahir 19 Juli, 1940), putri kaopat manten akunting Yoshitaka Tsugaru.
- Princess Suga (Suga no miya Takako), lahir 2 Maret, 1939; nikah 3 Maret, 1960 Mr. Hisanaga Shimazu, putra akunting Hisanori Shimazu.
Naek tahta[édit | sunting sumber]
Dina 25 Désémber, 1926, sanggeus wafat ramana Yoshihito, diangkat jadi kaisar tur awal era anyar Shōwa (Cahaya Damey) di proklamasikeun. Hirohito diangkat jadi kaisar dina 10 Nopémber, 1928 di Kyoto. Kaisar anyar nu beda ti sajarah monarki Jepang mimiti, nu ngarupakeun putra mimiti ti ibuna sacara resmi.
Awal pamarentahan[édit | sunting sumber]
Bagean awal pamarentahan Hirohito (antara taun 1926 jeung 1945) nyiapkeun kakuatan militer dina pamarentahanna, ku cara legal tur extralegal. Tentara Kaisar Jepang tur Angkatan Laut Jepang mibanda kakuatan veto dina kabinet saprak taun 1900, tur antara taun 1921 jeung 1944 numana teu kurang ti 64 kajadian gerakan sayap kanan politik.
Tempo oge[édit | sunting sumber]
- Fumimaro Konoe
- Gyokuon-hōsō
- Hideki Tojo
- Japanese nationalism
- Shōwa period
- Tanaka Memorial
- World War II
- Imperial Japan
Rujukan[édit | sunting sumber]
- Mosley, Leonard Hirohito, Emperor of Japan, Prentice-Hall, Englewood Cliffs, 1966. ISBN 1-111-75539-6 ISBN 1-199-99760-9 - Biografi lengkepna nu munggaran.
- Hoyt, Edwin P. Hirohito: The Emperor and the Man, Praeger Publishers, 1992. ISBN 0-275-94069-1
- Behr, Edward Hirohito: Behind the Myth, Villard, New York, 1989. - Hiji buku kontroversial anu ngadadarkeun yén Hirohito ngabogaan lalakon leuwih di WWII tibatan anu geus dikanyaho masarakat. Mangaruhan apresiasi masarakat kana lalakon éta.
- Bix, Herbert P. Hirohito and the Making of Modern Japan, HarperCollins, 2000. ISBN 0-06-019314-X -
- Wetzler, Peter Hirohito and War: Imperial Tradition and Military Decision Making in Prewar Japan, University of Hawaii Press, 1998. ISBN 0-8248-1925-X
- Kawahara, Toshiaki Hirohito and His Times: A Japanese Perspective, Kodansha International, 1997. ISBN 0-87011-979-6 (Japanese standard image)
Tumbu kaluar[édit | sunting sumber]
- Hirohito, Emperor @A Trivial Encyclopedia of Japan (with links in multiple languages)


text:
Réaksi kondensasi
Réaksi kondensasi (ogé katelah réaksi dehidrasi) nyaéta réaksi kimia nalika dua molekul atawa moieties meta bari ngaleupaskeun cai atawa amonia. Ieu bisa dianggap sabalikna ti réaksi hidrolisis, nyaéta meulah hiji zat kimia jadi dua bagian ku ayana cai.
Mékanisme[édit | sunting sumber]
Réaksi kondensasi lumangsung dina dua hambalan:
- adisi nukléofilik
- Éliminasi
Larapan[édit | sunting sumber]
Réaksi kieu dijadikeun dasar pikeun nyipta rupa-rupa polimér penting kayaning: nilon, poliéster, sarta rupa-rupa elém. Ieu ogé dijadikeun dasar pikeun nyipta silikat jeung polifosfat di laboratorium. Dina biologi, dibentukna adénosin difosfat jeung adénosin trifosfat prékursor jeung fosfat anorganik ogé mangrupa réaksi kondensasi.
Réaksi nu ngahasilkeun anhidrida asam tina asam panyusunna biasana mangrupa réaksi kondensasi.


text:
Qatar
Nagara Qatar atawa دولة قطر dina basa Arab nyaéta hiji émirat di Wétan Tengah nu aya di hiji bojong leutik di Jazirah Arab. Watesna di kidul nyaéta Arab Saudi jeung sésana diwatesan ku Teluk Pérsia.
Daptar eusi
Sajarah[édit | sunting sumber]
Sanggeus dominasi Inggris jeung Kasultanan Utsmaniyah di Qatar, ahirna Qatar jadi nagara nu merdéka dina 3 Séptémber 1971. Baheula, Inggris ngawasaan Qatar sabagé tempat transit kapal dagang saméméh nuju ka India. Qatar teras miboga status salaku depénden ti Inggris, teras status protéktorat Inggris nu dihentian dina taun 1916.
Sanggeus Perang Dunya Kadua, Qatar rék miboga kamerdékaan, utamana sanggeus India miboga kamerdékaanna dina taun 1950-an. Qatar teras gencar sanggeus Inggris méré kamerdékaan ka Kuwait dina taun 1961. Pamaréntah Inggris nyebutkeun rék ngeureunan pangawasaan politik tapi tetep neruskeun pangawasaan ékonomi di Qatar. Hal ieu teu diingkeun ku Qatar nu satuluyna ngawangun Féderasi Arab Teluk babarengan jeung Bahrain.
Ékonomi[édit | sunting sumber]
Awalna, ékonomi Qatar difokuskeun kana kalaukan jeung mutiara tapi industri mutiara ancur sanggeus mucunghulna mutiara nu dibudidayakeun ti Jepang dina taun 1920-an jeung 1930-an. Transformasi ékonomi aya dina taun 1940-an, nyaéta dina wanci kapanggihna simpenan minyak bumi. Ayeuna, pamasukan utama Qatar nyaéta ti ékspor minyak jeung gas bumi. Simpenan minyak nagara ieu kira-kira 15 miliar barel (2,4 km³).
Pikeun sababaraha taun ka payun, Qatar kira-kira rék tetep fokus dina minyak jeung gas bumi, tapi geus mulai ngamekarkeun séktor swasta. Dina 2004, Taman Sains jeung Téhnologi Qatar dibuka pikeun menarik jeung ngalayanan rupa-rupa usaha nu basisna téhnologi, boh ti jero atawa luar Qatar.
Eujeung PDB per kapita nomor 2 pangluhurna di dunya jeung pakiraan taun 2008 kira-kira $111.000[1] nu nyieun manéhna Salaku nagara nu tarap hirup populasina bisa disaruakeun malah leuwih maju dibandingkeun nagara-nagara Éropa Kulon nu rupa-rupa layanan sosial jeung fasilitasna modérn.
Kagubernuran[édit | sunting sumber]
Qatar dibagi kana 9 Kagubernuran (muhafazah):
- Ad Dawhah
- Al Ghuwariyah
- Al Jumaliyah
- Al Khawr
- Al Wakrah
- Ar Rayyan
- Jariyan al Batnah
- Madinat ash Shamal
- Umm Salal
Géografi[édit | sunting sumber]
Dataran Qatar gedéna ngan 160 km jeung leuwih leutik ti nagara bagian Connecticut di Amérika Sarikat. Dataran Qatar diwangun ti sagara keusik. Tempat pangluhurna di Qatar nyaéta di Jabal Dukhan. Aréa ieu miboga jumlah gas alam nu gedé pisan.
Démografi[édit | sunting sumber]
Kalobaannana populasi Qatar pangagem Islam. Salian étnik Arab, Qatar ogé diwangun ti laloba ékspatriat nu gawé di Qatar dina industri minyak. Kalobaannana ékspatriat asalna ti Asia Kidul, nyaéta wewengkon India, Pakistan, jeung Maladéwa. Kalobaannana Muslim di Qatar pangagem Islam Sunni, teras nu pangagem Syi'ah ngan 3 %. Pangagem Kristen kalobaannana asalna ti ékspatriat asal Éropa nu gawé di Qatar.
Hukum[édit | sunting sumber]
Sanajan aya di wewengkon Arab, hukum di Qatar katempo leuwih bébas jeung liberal. Dina kapamingpinan Émir Qatar, Hamad bin Khalifa Al-Thani, Qatar ngalaman modérnisasi jeung liberalisasi. Misalna, alkohol diboléhkeun dina jumlah kabates hungkul.
Atikan[édit | sunting sumber]
Dina sababaraha taun ieu, pamaréntah Qatar naro perhatosan nu gedé kana atikan. Pamaréntah Qatar geus ngawangun sakola ti tingkat taman kanak-kanak nepi ka univérsitas. Sababaraha univérsitas Amérika Sarikat geus muka cabangna di Qatar eujeung dukungan Qatar Foundation, di antarana nnyaéta Carnegie Mellon University, Georgetown University School of Foreign Service, Texas A&M University, Virginia Commonwealth University, jeung Cornell University's Weill Medical College. Émir Qatar, Shéikh Hamad bin Khalifa Al-Thani geus ngawangun Déwan Atikan Qatar dina taun 2002.
Komunikasi[édit | sunting sumber]
Qatar miboga sistem komunikasi nu modérn di Doha. Sistem ieu ngagunakeun 2 Intelsat jeung 1 Arabsat. Pausahaan télékomunikasi resmi di Qatar nyaéta Qtel jeung Vodafone. Qtel ogé jadi ISP di Qatar nu dingaranan Internét Qatar. Statsion télévisi Al Jazeera asalna téh ti Qatar jeung didukung ku Émir Qatar.
Tempo ogé[édit | sunting sumber]
Catetan suku[édit | sunting sumber]
- ↑ CIA World Factbook data pangahirna dianyaran Novémber 2009
Tumbu luar[édit | sunting sumber]
Tingali ogé Qatar di Wikivoyage
- (en) Situs Kamenterian Luar Negeri
- (en) Situs resmi pariwisata
- (en) Explore-Qatar.com
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay


text:
Énergi
Dina fisika jeung élmu alam lianna, énergi (tina basa Yunani ἐvέpYeιa - energeia, "aktivitas, operasi", tina ἐvepYός - energos, "aktif, digawé"[1]) nyaéta hiji kuantitas fisik skalar anu mangrupakeun sifat obyék jeung sistem anu langgeng. Énergi mindeng didéfinisikeun salaku kamampuh pikeun ngalakukeun usaha.
Daptar eusi
Hijian[édit | sunting sumber]
SI jeung hijian nu patali[édit | sunting sumber]
Hijian SI pikeun énergi sarta usaha nyaéta joule (J), dingaranan kieu pikeun ngahormat James Prescott Joule jeung percobaanana dina persamaan mékanika panas. 1 joule sarua jeung 1 newton-méter sarta, dina istilah hijian SI, 1 J sarua jeung 1 kg m2 s−2.
Pamindahan énergi[édit | sunting sumber]
Usaha[édit | sunting sumber]
Usaha didéfinisikan minangka "integral wates" gaya F sajauh s:
Persamaan di luhur nganyatakeun yén usaha (W) sarua jeung integral ti kakalian titik (dot product) antara gaya dina hiji barang jeung infinitesimal posisi barang .
Rupa-rupa énergi[édit | sunting sumber]
Énergi kinétik[édit | sunting sumber]
Énergi kinétik nyaéta bagian ti énergi anu patali jeung gerakan hiji barang.
Persamaan di luhur nganyatakeun yén énergi kinétik (E_k) sarua jeung integral ti dot product "laju" hiji barang jeung infinitesimal moméntum barang .
Énergi poténsial[édit | sunting sumber]
Lalawanan jeung énergi kinétik, anu mangrupakeun énergi ti hiji sistem balukar gerakna, atawa gerak partikel internalna, énergi poténsial ti hiji sistem nyaéta énergi anu patali jeung konfigurasi ruang ti komponén-komponénna sarta interaksi maranéhanana. Jumlah partikel anu ngaluarkeun gaya sacara otomatis nyieun hiji sistem kalawan énergi poténsial. Gaya-gaya kasebut, contona, bisa timbul ti interaksi éléktrostatik (tempo hukum Coulomb), atawa gravitasi.
Énergi internal[édit | sunting sumber]
Énergi internal nyaéta énergi kinétik nu patali jeung gerak molekul-molekul, sarta énergi poténsial anu patali jeung geteran puteran sarta énergi listrik ti atom-atom dina jero molekul.
Tempo ogé[édit | sunting sumber]
Énergi dina élmu alam[édit | sunting sumber]
Pamakéan énergi ku manusa[édit | sunting sumber]
Artikel séjénna
Bacaan satuluyna[édit | sunting sumber]
- Feynman, Richard. Six Easy Pieces: Essentials of Physics Explained by Its Most Brilliant Teacher. Helix Book. See the chapter "conservation of energy" for Feynman's explanation of what energy is and how to think about it.
- Einstein, Albert (1952). Relativity: The Special and the General Theory (Fifteenth Edition). ISBN 0-517-88441-0
Tumbu ka luar[édit | sunting sumber]
- Indonésia Energy Information Center
- Portal Média Informasi Énergi
- Energy Encyclopedia Encyclopedia of free energy
- Conversions of energy units
- Interesting energy facts
- What does energy really mean? From Physics World
- Glossary of Energy Terms
- International Energy Agency IEA - OECD


text:
Munding
Munding mangrupakeun sato tandukan badag. Di India, Bangladés, Népal, Butan, Viétnam jeung Muangtai mah aya kénéh nu liar, sedengkeun salaku sato ingon mah sumebar di Asia, Amérika Kidul, Aprika Kalér jeung Éropa. Nu geus sawawa beuratna antara 300-1200 kg; nu bikang rata-rata 750 kg, sedengkeun nu jalu leuwih ti 1000 kg. Alatan isolasi genetik, beuratna ieu jadi béda-béda, biasana mah jadi leuwih leutik. Sigana mah munding téh asalna ti Asia Kidul, antara Pakistan jeung India nepi ka Indocina.
Daptar eusi
Klasifikasi[édit | sunting sumber]
Can aya kajinekan ngeunaan klasifikasi munding. Aya nu nyebut mangrupa hiji spésiés tunggal Bubalus arnee nu ngawengku dua subspésiés, Munding Walungan (River Buffalo, B. arnee bubalis) jeung Munding Ranca (Swamp Buffalo, B. arnee carabanesis); lian ti éta mah dianggap dulur nu béda spésiés. Muncing Ranca nu boga 48 kromosom utamana aya di Asia bagian wétan, sedengkeun Munding Walungan nu boga 50 kromosom lolobana aya di Asia bagian kulon. Nu dua ieu bisa kawin ngahasilkeun turunan nu subur.
Susu[édit | sunting sumber]
Susu munding bisa sarta geus ilahar diinum ku manusa, malah mah sacara tradisional geus dipaké bahan baku kiju mozzarella jeung curd sabab loba ngandung lemak. Daging munding, di Kulon mah katelahna "Carabeef", pikeun India (nu boga populasi munding panglobana sadunya) mah mangrupakeun komoditas ékspor. Anapon kulitna sok dipaké nyieun sapatu atawa ngalapis hélem motor.
Asia[édit | sunting sumber]
Asia mangrupakeun "lemah cai" pikeun munding mah, kira kana 95% ti populasi sadunya. Lian ti diala pikeun bahan katuangan, tanagana ogé sok dipaké pikeun tatanén. Taun 1992, populasi munding di Asia kira 141 juta. Lemak nu dikandung dina susu munding téh panglobana ti antara rupa-rupa sato ingon. Lemak ieu di sababaraha wewengkon di Asia mah sok dipaké bahan baku ghee. Lobana mangpaat nu sok diala ti munding di Asia nunjukkeun yén munding téh sumebar sarta geus dalit jeung masarakat Asia. Munding Walungan bisa hirup di pagunungan nu luhurna 2.800 m lbl di Népal, sedengkeun Munding Ranca ilahar aya di palandeuhan/dataran handap tropis. Hasil ieu teu leupas ti watek munding nu teu "ogo", teu hésé marabanana, bisa diala tanagana pikeun tatanén (ngagaru sawah), bari ajén ékonomisna luhur.
Di alam liar, populasi munding mah teu loba. Munding liar atawa Bison India ukur aya di India, Népal, jeung Muangtai. Tanduk munding ieu kaasup nu pangbadagna ti sato mana baé nu aya kénéh. Lébarna bisa nepi ka saméter, malah nu ditémbak taun 1955 mah tandukna téh nepi ka 4,24 m ti tungtung ka tungtung.
Munding atawa Carabao (baca: karabaw, kerbau-Ind.) mangrupakeun sato nasional Pilipina.
Australia[édit | sunting sumber]
Munding mimiti aya di Australia nalika diasupkeun ka wewengkon Northern Territory awal abad ka-19. Ti harita, munding ieu téh statusna diantepkeun salaku sato liar. Alatan statusna ieu, munding sok diboro, misalna di Pulo Melville, nu populasina nepi ka opat rébu.
Munding Australia ieu ilaharna liar di sabudeureun walungan jeung billabong (ranca/rawa téa), sarta bisa sumebar ka wewengkon nu lega dina usum hujan. Kusabab isolasi lingkungan nu cukup lila, munding Australia katémbong béda jeung munding karuhunna ti Indonésia.
Éropa jeung Tatar Arab[édit | sunting sumber]
Munding mimiti dibawa ka Aprika Kalér jeung Asia Wétan abad ka-6. Ti Tatar Arab ieu, munding dibawa ka Éropa ku perjurit Perang Salib nu mulang (kiwari bisa dipanggihan di Bulgaria jeung Itali).
Rujukan[édit | sunting sumber]
- Water buffalo, Wikipédia édisi basa Inggris per 1 Maret 2006.
- Buku Rékor Guinness taun 2005


text:
Maung
Sebutan maung (Ing. big cat) nujul ka ucing badag nu liar di Amérika, Aprika, Asia, jeung Éropah; Australia jeung Antartika mah teu boga spésiés ucing pituin.
Najan awakna jauh leuwih badag batan ucing, paripolah maung jeung struktur/dedeganana mah méh baé sarua. Sakabéh bangsa ucing watekna karnivora sarta pinter pisan moro.
Watesan maung ukur ngawengku opat spésiés Panthera: singa, lodaya, maung totol (kaasup maung kumbang), sarta jaguar. Anggota genus ieu bisa ngagaur, sedengkeun bangsa ucing nu lianna mah henteu. Ku kituna, kabisa ngagaur téh kadang dianggap ciri pangbéda pikeun golongan maung. Spésiés genus Panthera lianna, citah, maung salju, jeung puma, nu jaluna bisa nepi ka 70 kg atawa leuwih saeutik, mindeng ogé digolongkeun kana maung.
Sababaraha jenis ucing, misalna ling Eurasia, beuratna ukur 25 kiloan, leuwih beurat batan ucing inguan, tapi teu dianggap kaasup maung.
Spésiés[édit | sunting sumber]
Genus Panthera:
- Lodaya, Panthera tigris (Asia)
- Singa, Panthera leo (Aprika, Leuweung Gir di India; ogé di Éropa tenggara jeung Tatar Arab jaman baheula)
- Jaguar, Panthera onca (Amérika, ti Méksiko nepi ka Argéntina kalér)
- Maung totol, Panthera pardus (Asia jeung Aprika)
"Maung" lianna:
- Citah (cheetah), Acinonyx jubatus (Aprika)
- Puma, Puma concolor (Amérika Kalér jeung Kidul)
- Maung salju (snow leopard), Uncia uncia (pagunungan Asia Tengah)
- Clouded Leopard, Neofelis nebulosa (Asia Tenggara)
- Tigon (Lodaya jalu/Singa bikang)
- Liger (Singa jalu/Lodaya bikang)
- Jagulep (Jaguar jalu/Maung tutul bikang)
- Lepjag (Maung totol jalu/Jaguar bikang)
- Singa Tutul Kongo (Congolese Spotted Lion) (Jagulep atawa Lepjag/Singa)
- Marozi (Singa jalu/Maung totol bikang)
- Leopon (Maung totol jalu/Singa bikang)
- pikeun hibrid séjénna, baca hibrid Panthera
Maung nu statusna can écés (spésiés anyar, suspésiés ti nu geus aya, atawa dongéng):
Méong (ucing sedeng):
- Genus Lynx:
- Ling Eurasia, Lynx lynx (Éropa jeung Asia)
- Bobcat, Lynx rufus (Amérika Kalér)
- Ling Kanada, Lynx canadensis (Amérika Kalér)
- Ling Iberia, Lynx pardinus (Éropa)
- Oselot, Leopardus pardalis (Méksiko, Amérika Tengah jeung Kidul, sarta Texas kulon-ngidul, AS)
- Karakal, Caracal caracal (Aprika)
- Serval, Leptailurus serval (Aprika)
Tumbu kaluar[édit | sunting sumber]
- Wikijunior Big Cats ti Wikipustaka
- NatureFootage Big Cat pictures and video clips
- How big are the Big Cats - artikel di Big Cats Online nu ngawengku diagram babadingan awak sababaraha spésiés ucing.
- ARKive - images and movies of endangered big cats
Sumber rujukan[édit | sunting sumber]
- Big cat, Wikipédia édisi basa Inggris (7 Juni 2006)


text:
skema hp beyond,
jalur keypad hp cina,
jalur speaker hp cina beyond B 68,
skema beyond b68,
jalur keypad beyond b68,
skematik beyond B68,
software skema hp,
beyond b68 skema,
skema jalur cina beyond,
software handphone china,
cek jalur on off hp cina,
skema jalur keypad beyond b68,
skema jalur keytone hp beyond,
skema b68 beyond on off, skema jalur lampu hp china, skematik beyond, software beyond b68, jalur speaker hp china, schemmatic jalur lcd beyond b68, scematik keypad beyond B 68, jalur lcd cina beyond, skema lcd beyond b 18, skemma beyond b68, cek jalur lcd hp cina, jalur hp cina